#368 Memakan Daging Dubuk (Hyena)

-53%

Siri Kematian
eBook 10 Siri Kematian

RM
64.00

RM
30.00
Tambah Troli
Soalan:
Assalamualaikum w.b.t. Apakah hukum memakan daging dubuk atau dalam bahasa Inggeris dikenali sebagai hyena? Saya dengar ia ada dijual dahulu antara bukit Safa dan Marwah. Mohon pencerahan. Terima kasih.
Jawapan:
Waalaikumussalam w.b.t.
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Kami mulakan dengan firman Allah SWT:
وَسَخَّرَ لَكُم مَّا فِي السَّمَاوَاتِ وَمَا فِي الْأَرْضِ جَمِيعًا مِّنْهُ ۚ إِنَّ فِي ذَٰلِكَ لَآيَاتٍ لِّقَوْمٍ يَتَفَكَّرُونَ
Maksudnya:

“Dan Dia (Allah) telah menundukkan untukmu apa yang di langit dan apa yang di bumi semuanya, (sebagai rahmat) daripada-Nya. Sesungguhnya pada yang demikian itu benar-benar terdapat tanda-tanda (kekuasaan Allah) bagi kaum yang berfikir.”
[1]
Ayat di atas menunjukkan bahawa Allah SWT telah menundukkan untuk kamu semua segala apa yang ada di langit yang terdiri daripada matahari, bulan dan bintang, serta segala apa yang ada di bumi yang terdiri daripada haiwan-haiwan (makanan dan pengangkutan darat), tumbuh-tumbuhan, kapal dan lain-lain, untuk manfaat buat kamu semua. Kesemua nikmat-nikmat ini adalah merupakan pemberian daripada Allah semata-mata, Dia memberikan perkara-perkara tersebut kepada kamu sebagai nikmat-Nya dan juga kurniaan-Nya. Maka hendaklah kepada-Nya sahaja kamu menyembah (beribadah) dan jangan sekali-kali kamu menjadikan bagi-Nya sekutu. Sesungguhnya pada apa yang telah Dia tundukkan buat kamu itu ada mengandungi tanda-tanda dan bukti-bukti yang menunjukkan kepada keesaan-Nya, bagi mereka yang merenung (berfikir) akan ayat-ayat Allah (tanda-tanda kekuasaan-Nya) serta hujah-hujah dan dalil-dalil-Nya lalu mereka mengambil pengajaran daripadanya.
[2]
Definisi dubuk (
hyaenidae
)
Dubuk atau dikenali juga sebagai hyena ialah mamalia yang terkenal kerana lolongannya yang aneh seperti hilaian orang yang diserang histeria. Dubuk memburu haiwan sebagai makanannya. Ia juga memakan sisa-sisa bangkai haiwan.
[3]
 Manakala menurut
Kamus Dewan Edisi Keempat
, dubuk ialah sejenis binatang liar yang memakan bangkai.
[4]
 Di dalam
Ensiklopedia Dunia
 juga telah memberikan definisi yang hampir serupa berkenaan dubuk atau hyena ini.
[5]
Menurut Kamaluddin al-Damiri dalam kitabnya,
[6]
 Dubuk merupakan haiwan yang cukup dikenali (dalam masyarakat Arab). Dubuk betina tidak disebut sebagai
Dab‘ah
 (ضَبْعَةٌ). Hal ini kerana dubuk jantan disebut sebagai
Dib‘an
 (ضِبْعَان) dan kata jamaknya pula ialah
Diba‘in
 (ضِبَاعِيْن), sebagaimana perkataan
sirhan
 (سِرْحَان) dan
sirahin
 (سِرَاحِيْن). Manakala dubuk betina disebut sebagai
Dib‘anah
 (ضِبْعَانَةٌ) dan kata jamaknya pula ialah
Dib‘anat
 (ضَبْعَانَات) atau
Diba‘
 (ضِبَاعٌ). Walau bagaimana, Ibn Barri menyebutkan bahawa dubuk betina tidak dikenali dengan nama
Dib‘anah
 (ضِبْعَانَةٌ). Selain itu, dinukilkan daripada Ibn al-Anbari bahawa perkataan
Dab‘u
 terpakai kepada dubuk jantan dan betina.
Terdapat beberapa nama lain bagi dubuk seperti
Ja‘ar
 (جَعَارٌ),
Hafsah
 (حَفْصَةٌ), dan
Jil
 (جِيْلٌ).  Manakala gelarannya pula adalah seperti
Ummu Khinnaur
 (أُمُّ خِنَّوْر),
Ummu Tariq
 (أُمُّ طَرِيق),
Ummul Qubur
 (أم القُبُور),
Ummu Naufal
 (أم نَوْفَل),
Abu ‘Amir
 (أبو عامر), Abu Kaladah (أبو كَلَدَة), Abu al-Hinbir (أبو الهِنْبِر). Selain itu, dubuk juga ialah haiwan yang mempunyai haid sepertimana arnab.
Di samping itu juga, dubuk ialah haiwan yang gemar membongkar kubur disebabkan oleh keinginanannya yang kuat terhadap daging manusia. Apabila ia melihat manusia sedang tidur, ia akan membuat lubang di bawah kepala manusia itu, dan menerkam lehernya. Lalu ia membunuh manusia tersebut dan meminum darahnya. Ia ialah haiwan yang keji, tidak ada haiwan lain berkelakuan sepertinya melainkan daripada jenisnya. Dubuk juga disifatkan sebagai haiwan yang bodoh dalam kalangan masyarakat Arab sebagaimana pepatah Arab ada menyebut:
أَحْمَقُ مِنْ ضَبْعٍ
Maksudnya:

“Lebih bodoh daripada dubuk.”
Habitat dubuk dan makanannya
Keluarga Hyena terdiri daripada empat spesies dalam tiga genus. Dubuk berbintik (
spotted hyena
) adalah spesies yang paling biasa ditemui dalam kalangan hidupan liar; manakala spesies dubuk aardwolf, dubuk belang (
striped hyena
) dan dubuk perang (
brown hyena
) adalah sukar ditemui disebabkan saiz mereka yang kecil, kebiasaan keluar pada waktu malam, dan tabiat hidup bersendirian.
[7]
 Secara ringkasnya adalah sebagaimana berikut:
[8]
Dubuk Perang (
Brown Hyena
)
Dubuk perang terdapat di selatan Sungai Zambezi, di selatan Afrika. Bulu di belakangnya panjang. Bulunya kasar berwarna kelabu kehitaman dengan belang hanya di kakinya. Dubuk perang mempunyai kebiasaan keluar pada waktu malam, dan tabiat hidup bersendirian, serta mampu berjalan sejauh 25 sehingga 40 kilometer setiap malam untuk mencari makanan. Mereka hidup dalam puak yang kecil yang terdiri daripada beberapa ekor hyena betina, jantan dan anak hyena.
Walaupun Dubuk Perang pada kebanyakannya adalah pemakan bangkai, mereka turut aktif memburu dan memakan sejenis anjing laut berbulu di sepanjang pinggir pantai Namibia. Di kawasan yang lebih tandus, Dubuk Perang juga memakan tumbuh-tumbuhan seperti
Tsama
 (
Citrullus lanatus
) dan
gemsbok cucumbers
 (
Acathosicyos naudinianus
).
Gambar di atas: Dubuk Perang (
Brown Hyena
).
[9]
Dubuk Berbintik (
Spotted Hyena
)
Dubuk berbintik tinggal di selatan Sahara, Afrika. Bulunya kasar berwarna kelabu kekuningan dan berbintik-bintik hitam. Dubuk berbintik mempunyai rahang yang besar, kuat dan gigi yang kuat yang boleh memecahkan tulang yang besar.
Dubuk berbintik hidup dalam kawasan yang didominasi oleh hyena betina yang terdiri daripada dubuk yang berhubungan antara satu sama lain. Dubuk jantan berhijrah dan menjadi nomad, membiak ketika bersua dengan kelompok yang berdekatan. Dubuk berbintik terkenal dengan sifatnya yang memakan baki bangkai haiwan hasil buruan singa, namun ia juga aktif memburu mangsa sebesar kuda belang. Walau bagaimanapun, tidak diketahui sama ada ia turut memakan tumbuh-tumbuhan.
Gambar di atas: Dubuk berbintik (
Spotted Hyena
).
[10]
Aardwolf
Aardwolf pula ialah sejenis dubuk yang luar biasa, yang tinggal di dataran selatan dan timur Afrika. Ia bukan serigala, tetapi dubuk.  Ia berwarna perang berjalur-jalur hitam, berkaki hitam dan ekornya berbulu lebat berwarna hitam di hujungnya. Kebanyakan dubuk mempunyai rahang dan gigi yang kuat, tetapi gigi aardwolf adalah kecil, lemah dan berbentuk kon. Ia mempunyai lidah yang lebar dan melekit. Ia mempunyai lima jari pada kaki depannya dan empat jari pada kaki belakangnya. Saiznya juga lebih kecil berbanding dubuk-dubuk yang lain. Di sepanjang belakangnya terdapat bulu tebal, yang akan ditegakkannya supaya ia kelihatan lebih besar. Ia juga boleh menderam dan mengaum apabila ketakutan. Nama aardwolf yang dalam bahasa Afrikaan adalah serigala tanah, diberikan kepada haiwan ini kerana ia tinggal dalam lubang dalam tanah. Aardwolf jarang dilihat kerana ia hanya keluar pada waktu malam.
Dubuk jenis aardwolf adalah hyena yang unik, yang telah beradaptasi dengan satu ciri pemakanan yang khas, iaitu memakan anai-anai tanaman. Anai-anai jenis ini mempunyai kebiasaan melakukan aktiviti pada waktu malam, dan ini menjadikan peluang yang terbaik bagi aardwolf untuk mencari makanan.
Kadang-kadang, ia memakan haiwan seperti tikus, bangkai yang telah membusuk dan juga telur. Aardwolf memilih untuk tinggal di kawasan kering yang terbuka dengan rumput yang pendek, khususnya di kawasan tanah pertanian yang telah kering dan mengeras.
Gambar di atas: Aardwolf.
[11]
Dubuk Belang (
Striped Hyena
)
Dubuk belang hidup di utara Afrika dan dari Turki sepanjang Timur Tengah hingga ke India. Ia lebih kecil daripada dubuk berbintik. Bulunya kekelabuan dengan belang-belang hitam di badan dan kaki. Dubuk Belang adalah hyena yang paling pesat berkembang. Mereka memilih belukar tebal, tanah yang gersang dan pergunungan yang mempunyai pokok-pokok rendah serta kawasan yang dipenuhi dengan semak dan pokok-pokok berduri. Dubuk Belang hanya keluar pada waktu malam, dan ia merupakan haiwan yang paling suka hidup bersendirian. Namun ia pernah dilihat berada dalam kumpulan keluarga yang kecil ketika memburu makanan.
Walaupun dubuk jenis ini adalah kebanyakannya pemakan bangkai, ia juga aktif memburu dan memakan serangga yang berterbangan, binatang seperti tikus kecil, burung dan turut menangkap mangsa yang bersaiz besar seperti arnab
Cape
 (
Lepuscapensis
) dan rubah bertelinga kelawar (
Otocyonmegalotis
). Sepertimana Dubuk Perang, Dubuk Belang juga kadang-kadang memakan buah-buahan, khususnya buah daripada pohon kertau (
Balanites sp.
).
Gambar di atas: Dubuk Belang (
Striped Hyena
)
[12]
Hukum memakan daging dubuk
Pada asasnya, para ulama telah berbeza pandangan mengenai hukum memakan daging dubuk kepada dua pendapat. Ada ulama berpendapat dagingnya halal untuk dimakan dan juga dalam kalangan ulama yang berpendapat ia haram untuk dimakan.
Abu Hanifah menyatakan bahawa dubuk haram untuk dimakan. Ini juga merupakan pendapat Sa‘id bin al-Musayyib dan al-Thauri. Mereka berhujahkan bahawa dubuk ialah haiwan yang memiliki taring dan Nabi SAW telah melarang kita untuk memakan setiap binatang buas yang memiliki taring.
[13]
Begitu juga, al-Zaila‘i al-Hanafi menyebutkan dalam kitabnya, dubuk ialah haiwan yang dagingnya tidak dimakan kerana ia memakan bangkai dan dagingnya menjadi busuk disebabkan oleh pemakanannya itu. Oleh itu, ia termasuk dalam kalangan haiwan yang buruk — yakni jijik.
[14]
 Firman Allah SWT:
وَيُحَرِّمُ عَلَيْهِمُ الْخَبَائِثَ
Maksudnya:

“Dan mengharamkan kepada mereka segala benda yang buruk.”
[15]
Manakala Imam al-Nawawi menyatakan bahawa daging dubuk boleh dimakan dan dijual beli.
[16]
 Perkara ini turut disebutkan oleh Imam al-Syafi‘i dalam kitabnya:
وَلُحُومُ الضِّبَاعِ تُبَاعُ عِنْدَنَا بِمَكَّةَ بَيْنَ الصَّفَا وَالْمَرْوَةِ، لَا أَحْفَظُ عَنْ أَحَدٍ مِنْ أَصْحَابِنَا خِلَافًا فِي إحْلَالِهَا
Maksudnya:

“Daging-daging dubuk dijual antara Bukit Safa dan Marwah semasa kami di Makkah. Dan aku tidak ketahui seorang pun dalam kalangan ashab kami, yang berbeza pendapat dalam soal menghalalkannya.”
[17]
Mereka berdalilkan dengan riwayat Ibn Abi Ammar yang bertanya kepada Jabir:
الضَّبُعُ صَيْدٌ هِيَ؟ قَالَ: نَعَمْ، قَالَ : قُلْتُ: آكُلُهَا؟ قَالَ: نَعَمْ، قَالَ: قُلْتُ لَهُ: أَقَالَهُ رَسُولُ اللَّهِ صَلَّى اللَّهُ عَلَيْهِ وَسَلَّمَ؟ قَالَ: نَعَمْ
Maksudnya:

“Adakah dubuk termasuk haiwan buruan?” Beliau menjawab: “Ya.” Aku bertanya lagi: “Bolehkah aku memakannya?” Beliau menjawab: “Ya.” Aku bertanya lagi: “Adakah Rasulullah SAW pernah mengatakannya?” Beliau menjawab: “Ya.”
[18]
Imam al-Tirmizi menyebutkan bahawa hadith ini adalah hasan sahih, dan sebahagian ulama telah berpendapat bahawa tidak mengapa memakan daging dubuk. Ini juga merupakan pendapat Imam Ahmad dan Ishaq. Selain itu, terdapat juga riwayat hadith yang menyatakan bahawa makruh memakan daging dubuk. Akan tetapi sanadnya tidak kuat. Oleh yang demikian, terdapat sebahagian ulama menghukumkan sebagai makruh untuk memakan daging dubuk seperti pendapat Ibn al-Mubarak.
[19]
Tambahan lagi, terdapat hadith daripada riwayat Jabir bin Abdullah yang lain, beliau menyebutkan:
سألْتُ رسولَ اللهِ ﷺ عنِ الضَّبُعِ، فقال: هو صيدٌ، ويجعلُ فيه كَبشٌ إذا صادَهُ المــُحرمُ
Maksudnya:
 “
Aku telah bertanya kepada Rasulullah SAW mengenai dubuk. Lalu Baginda SAW menjawab: ‘Ia ialah haiwan buruan dan dijadikan padanya denda (dam) seekor kambing, sekiranya orang yang berihram memburunya.’”
[20]
Hadith di atas merupakan dalil yang jelas menunjukkan keapda kita bahawa daging dubuk adalah halal untuk dimakan kerana ia termasuk dalam kategori haiwan buruan.
Selain itu, Kamaluddin al-Damiri al-Syafi‘i juga ada menyebutkan bahawa antara dalil yang mengharuskan memakan dubuk adalah kerana dubuk tidak memakan makanan yang berjangkit dan ia boleh hidup tanpa menggunakan taringnya — yakni untuk memburu haiwan yang lain.
[21]
Di samping itu, Syeikh Daud al-Fatani telah menyenaraikan dubuk termasuk dalam binatang darat yang halal dimakan.
[22]
 Akan tetapi dubuk yang dimaksudkan di sini adalah yang bertaring tetapi tidak memburu binatang pada kelazimannya kerana terdapat juga jenis dubuk yang bertaring dan memburu.
[23]
Tambahan pula, Imam al-Nawawi juga telah menyebutkan nama-nama para ulama yang berpegang kepada keharusan memakan daging dubuk. Di antaranya adalah seperti Imam Ahmad, Daud, Ibn Abi Talib, Ishaq bin Rahuyah, dan Abu Thaur serta ramai dalam kalangan sahabat dan tabiin.
[24]
 Manakala dalam kalangan sahabat yang mengharuskan untuk memakan dubuk dan menjadikannya sebagai haiwan buruan pula adalah seperti Sa‘ad bin Abu Waqqas, Ali bin Abu Talib, Ibn Umar dan lain-lain.
[25]
Sebab pengharaman haiwan bertaring serta pengecualian dubuk
Pada asasnya, Nabi SAW melarang daripada memakan setiap binatang buas yang bertaring. Hal ini adalah sebagaimana riwayat daripada Abu Tha‘labah bahawa:
نَهَى النَّبِيُّ صَلَّى اللهُ عَلَيْهِ وَسَلَّمَ عَنْ أَكْلِ كُلِّ ذِي نَابٍ مِنَ السَّبُعِ
Maksudnya:
 “Nabi SAW melarang daripada memakan setiap binatang buas yang bertaring.”
[26]

Imam al-Syafi‘i menjelaskan lagi perkara ini dengan menyebutkan bahawa haiwan bertaring yang haram untuk dimakan ialah haiwan yang memburu makanan dengan taringnya.
[27]
Selain itu, Syeikh Soleh al-Fauzan menyebutkan bahawa tiada pertembungan antara dua hadith iaitu; hadith yang mengharuskan untuk memakan dubuk dan hadith yang mengharamkan semua haiwan bertaring. Hal ini kerana hadith yang mengharamkan semua haiwan bertaring adalah bersifat umum manakala hadith yang mengharuskan memakan dubuk pula adalah bersifat khas. Maka, didahulukan hadith yang khusus berbanding hadith yang umum.
[28]
 Dalam erti kata lain, hadith yang menyebut mengenai keharusan untuk memakan dubuk telah mengkhususkan hadith mengenai larangan daripada memakan haiwan yang bertaring, yang bersifat umum. Justeru, dapat difahami bahawa semua haiwan buas yang bertaring itu adalah haram untuk dimakan kecuali dubuk.
Tambahan lagi, Ibn Qayyim al-Jauziyyah ada menjelaskan lagi bahawa haiwan itu haram dimakan apabila ia merangkumi dua ciri ini; iaitu mempunyai taring dan merupakan haiwan pemangsa secara tabiat semulajadinya seperti singa, serigala, dan harimau. Adapun dubuk pula memiliki salah satu daripada dua ciri tersebut iaitu bertaring. Akan tetapi tabiat semulajadinya bukan daripada haiwan pemangsa — yakni memburu binatang sebagai makanan — dan tidak syak lagi bahawa haiwan pemangsa adalah lebih khusus daripada haiwan-haiwan yang bertaring. Haiwan pemangsa haram dimakan disebabkan oleh sifatnya yang ganas memburu. Juga tidak syak lagi bahawa sifat ganas memburu yang ada pada serigala, singa dan harimau, tidak ada pada dubuk sehingga mesti menyamakan antara kedua-duanya dari segi pengharaman. Selain itu, dubuk juga tidak dianggap termasuk dalam kategori haiwan pemangsa sama ada dari segi bahasa mahupun adat setempat.
[29]
Oleh itu, kemungkinan spesies dubuk yang dimaksudkan ialah Aardwolf kerana ia adalah satu-satunya dubuk yang mana giginya lemah dan tidak kuat. Manakala Dubuk Belang dan Dubuk Perang pula, kita boleh kelaskan kedua-kedua spesies ini sebagai haiwan omnivor kerana di samping memakan bangkai ia juga memakan tumbuh-tumbuhan dan buah-buahan. Selain itu, kedua-dua spesies itu juga aktif memburu haiwan yang lain sebagai makanan. Jadi, berkemungkinan jenis dubuk yang boleh dimakan daripada dua spesies ini hanyalah yang memakan bangkai dan tumbuh-tumbuhan atau buah-buahan serta tidak memburu haiwan lain sebagai makanannya. Manakala Dubuk Berbintik pula tidak termasuk langsung kerana memang tabiat semulajadinya adalah memburu dan memiliki taring yang kuat.
Kesimpulannya
Berdasarkan perbahasan dan perbincangan di atas,
kami berpendapat bahawa diharuskan untuk memakan daging dubuk sebagaimana pendapat majoriti ulama ulama
 seperti Imam Ahmad, Daud, Ishaq bin Rahuyah, Abu Thaur, Imam al-Syafi‘i, Imam Nawawi dan lain-lain. Begitu juga dalam kalangan para sahabat seperti Sa‘ad bin Abu Waqqas, Ali bin Abu Talib, Ibn Umar dan lain-lain.
Akan tetapi tidak dinyatakan jenis atau spesies dubuk yang mana secara jelas. Namun, terdapat para ulama yang menyatakan bahawa dubuk yang dimaksudkan itu adalah daripada jenis yang bertaring tetapi taringnya adalah lemah serta tabiat semulajadinya tidak memburu binatang lain sebagai makanan utamanya. Hal ini adalah sebagaimana yang telah dijelaskan oleh Ibn Qayyim al-Jauziyyah dalam kitabnya,
I‘lam al-Muwaqqi‘in
.
Semoga Allah SWT memberikan kefahaman yang jelas kepada kita semua dalam beragama. Ameen.
Wallahua‘lam.
Bertarikh: 28 Januari 2022 bersamaan 25 Jamadil Akhir 1443H
[1]
 Surah al-Jathiyah: 13
[2]
 Lihat
al-Tafsir al-Muyassar
, hlm. 499.
[3]
 Lihat :
http://prpmv1.dbp.gov.my/Search.aspx?k=aneh&d=8
.
[4]
 Lihat :
http://prpm.dbp.gov.my/Cari1?keyword=dubuk&d=73528&
.
[5]
 Lihat
Ensiklopedia Dunia
, (Terj. DBP), 6/299.
[6]
 Lihat
Hayah al-Hayawan al-Kubra
, 2/111-113.
[7]
Lihat
https://www.sciencedirect.com/topics/immunology-and-microbiology/hyena
.
[8]
 Lihat
Ensiklopedia Dunia
, (Terj. DBP), 1/3-4 dan 6/299; Lihat juga
https://www.sciencedirect.com/topics/immunology-and-microbiology/hyena
.
[9]
 Gambar diambil daripada
https://static.wikia.nocookie.net/creatures-of-the-world/images/d/db/663ba848928d7f7880fab85bf7219007.jpg/revision/latest?cb=20170523192534
.
[10]
 Gambar ini diambil daripada
https://en.wikipedia.org/wiki/Spotted_hyena#/media/File:Spotted_hyena_(Crocuta_crocuta).jpg
[11]
 Gambar diambil daripada
https://upload.wikimedia.org/wikipedia/commons/0/0b/Proteles_cristatus1.jpg
[12]
 Gambar diambil daripada
https://en.wikipedia.org/wiki/Striped_hyena#/media/File:Striped_hyena_(Hyaena_hyaena)_-_cropped.jpg
[13]
 Lihat
Hayah al-Hayawan al-Kubra
, 2/113.
[14]
 Lihat
Tabyin al-Haqaiq
, 5/295.
[15]
 Surah al-A‘raf: 157
[16]
 Lihat
al-Majmu‘ Syarh al-Muhazzab
, 9/9.
[17]
 Lihat
al-Umm
, 2/273.
[18]
 Riwayat al-Tirmizi (1791)
[19]
 Lihat
Sunan al-Tirmizi
, 4/252.
[20]
 Riwayat Abu Daud (3801)
[21]
 Lihat
Hayah al-Hayawan al-Kubra
, 2/113.
[22]
 Lihat
Matla‘ al-Badrain
, (susunan PMWP), hlm. 26.
[23]
 Lihat
Matla’ al-Badrain
, (susunan PMWP), nota kaki no. 13, hlm. 26
[24]
 Lihat
al-Majmu‘ Syarh al-Muhazzab,
 9/9.
[25]
 Lihat
Musannaf ‘Abd al-Razzak,
 4/512-513.
[26]
 Riwayat Muslim (1932)
[27]
 Lihat
al-Umm
, 2/272.
[28]
 Lihat
al-At‘imah
, hlm. 40.
[29]
 Lihat
I‘lam al-Muwaqqi‘in
, 2/90.


#369 Keberkatan Air Zamzam Tidak Terikat dengan Tanah Haram

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum w.b.t. Adakah keberkatan air zamzam terikat dengan kawasan tanah haram Makkah dan Madinah sahaja atau umum semua tempat? Terima kasih.
Jawapan:
Waalaikumussalam w.b.t.
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Kami mulakan dengan firman Allah SWT:
رَّبَّنَا إِنِّي أَسْكَنتُ مِن ذُرِّيَّتِي بِوَادٍ غَيْرِ ذِي زَرْعٍ عِندَ بَيْتِكَ الْمُحَرَّمِ رَبَّنَا لِيُقِيمُوا الصَّلَاةَ فَاجْعَلْ أَفْئِدَةً مِّنَ النَّاسِ تَهْوِي إِلَيْهِمْ وَارْزُقْهُم مِّنَ الثَّمَرَاتِ لَعَلَّهُمْ يَشْكُرُونَ
Maksudnya:

“(Nabi Ibrahim berkata): Wahai Tuhan kami! Sesungguhnya aku telah menempatkan sebahagian dari zuriat keturunanku di sebuah lembah (Tanah Suci Makkah) yang tidak tanaman padanya, di sisi rumah-Mu yang diharamkan mencerobohinya. Wahai Tuhan kami, (mereka ditempatkan di situ) supaya mereka mendirikan sembahyang (dan memakmurkannya dengan ibadat). Oleh itu, jadikanlah hati sebahagian daripada manusia tertarik kepada mereka, (supaya datang beramai-ramai ke situ), dan kurniakanlah rezeki kepada mereka daripada berbagai jenis buah-buahan dan hasil tanaman, semoga mereka bersyukur.’”
[1]
Air zamzam merupakan penghulu bagi segala air dan sebaik-baik air di atas muka bumi ini. Zamzam adalah nama bagi sebuah telaga yang berada di dalam Masjidil Haram di Makkah. Kemunculan telaga ini adalah pada zaman Nabi Ismail bin Ibrahim A.S, apabila Allah SWT telah sediakan air dari telaga ini bagi menghilangkan kelaparan dan dahaga buat dirinya dan ibunya, apabila mereka sudah kehabisan bekalan air di Makkah yang tandus pada ketika itu.
Di antara keistimewaan air Zamzam ini ialah ia merupakan air yang diberkati dan boleh mengenyangkan sesiapa yang meminumnya. Hal ini adalah sebagaimana hadith daripada Abu Zar R.A bahawasanya Nabi SAW bersabda:
إِنَّهَا مُبَارَكَةٌ إِنَّهَا طَعَامُ طُعْمٍ
Maksudnya:
 “
Sesungguhnya air Zamzam ialah air yang penuh dengan keberkatan dan mengandungi makanan yang mengenyangkan.
”
[2]
Tambahan lagi, air zamzam juga merupakan sebaik-baik air yang ada di atas muka bumi dan penawar daripada penyakit. Terdapat sebuah riwayat daripada Abdullah bin Abbas, bahawa Nabi SAW bersabda:
خَيْرُ مَاءٍ عَلَى وَجْهِ الْأَرْضِ مَاءُ زَمْزَمَ فِيهِ طَعَامٌ مِنَ الطُّعْمِ وَشِفَاءٌ مِنَ السُّقْمِ
Maksudnya:
 “
Sebaik-baik air di atas muka bumi ialah air zamzam, padanya terdapat makanan yang mengenyangkan dan penawar daripada penyakit.
”
[3]
Selain itu, al-Munawi ada menyebutkan bahawa air zamzam adalah penghulu bagi segala air, merupakan air yang paling mulia, paling berharga dan paling disukai oleh manusia. Ia telah digali oleh malaikat Jibril dan diberi minum kepada Nabi Ismail A.S.
[4]
Oleh yang demikian, tidak dapat dinafikan bahawa air zamzam mempunyai kelebihan dan fadhilat tertentu seperti mengenyangkan dan penawar bagi segala penyakit. Selain itu, ia juga merupakan sebaik-baik air di atas muka bumi dan air yang diberkati.
Secara zahirnya, hadith-hadith mengenai kelebihan air zamzam bersifat umum dan tidak terikat dengan kemuliaan Tanah Haram. Oleh itu, di mana sahaja air zamzam dibawa, keberkatan dan fadhilatnya kekal sebagaimana yang asalnya, selagi mana tiada nas atau dalil yang menunjukkan bahawa keberkatannya terikat dengan kemuliaan Tanah Haram.
Perkara ini dijelaskan lagi oleh al-Sakhawi yang menyatakan bahawa sebahagian orang menyebut kelebihan air zamzam itu kekal selagi mana masih berada di tempatnya — yakni Makkah. Apabila dipindahkan air zamzam tersebut, maka ia berubah — yakni kelebihannya itu hilang. Pendapat ini tiada asal (tidak berasas). Hal ini kerana ‘Ata’ pernah ditanya berkenaan hukum membawanya keluar dari Makkah dan beliau menjawab dengan menyebutkan bahawa sesungguhnya Nabi SAW, Hasan dan Husain pernah membawa air zamzam keluar dari Makkah.
[5]
Begitu juga, Syeikh Muhammad bin Soleh pernah ditanya mengenai adakah disyaratkan bagi mendapatkan kelebihan air zamzam, mesti meminumnya di Makkah? Beliau menjawab dengan menyatakan bahawa tidak disyaratkan sedemikian dan Nabi SAW sendiri tidak mengikat kelebihan tersebut hanya khusus di Makkah.
[6]
Bahkan Syeikh al-Syibramalisi pernah menyebutkan bahawa kelebihan air zamzam itu merangkumi bagi mereka yang meminumnya sekalipun bukan pada tempatnya — yakni di Makkah.
[7]
Selain itu, para ulama juga telah sepakat akan keharusan membawa air zamzam ke seluruh negeri bagi tujuan
bertabarruk
 — yakni mengambil berkat — dengannya sebagaimana telah disebutkan oleh Dr. Nasir bin ‘Abd al-Rahman dalam kitabnya.
[8]
Kesimpulannya
Berdasarkan kepada perbahasan dan perbincangan di atas,
kami berpendapat bahawa keberkatan dan kelebihan air zamzam tidak terikat dengan kemuliaan Tanah Haram sama ada Makkah mahupun Madinah.
 Hal ini kerana nas hadith juga menunjukkan kepada zat air zamzam itu sendiri. Oleh itu, di mana sahaja air zamzam dibawa, keberkatan dan fadhilatnya kekal sebagaimana yang asalnya. Dakwaaan bahawa kelebihannya hilang apabila dibawa keluar atau dipindahkan adalah tidak berasas dan tiada asalnya sebagaimana yang telah dinyatakan oleh al-Sakhawi.
Perkara ini dikuatkan lagi dengan beberapa riwayat yang menyebutkan bahawa Baginda SAW sendiri pernah membawa air zamzam ketika bermusafir. Malah ada sebahagian ulama menyebutkan disunatkan untuk membawa air zamzam keluar dari Makkah dan kelebihannya tetap ada — yakni kekal.
[9]
Semoga Allah SWT memberikan kefahaman yang jelas kepada kita semua dalam beragama. Ameen.
Wallahua‘lam.
Bertarikh: 28 Januari 2022 bersamaan 25 Jamadil Akhir 1443H
[1]
 Surah Ibrahim: 37
[2]
 Riwayat Muslim (2473)
[3]
 Riwayat al-Fakihi dalam
Akhbar Makkah
 (1106); al-Tabarani (11167); al-Dhiya’ dalam
al-Ahadith al-Mukhtarah
 (137); Lihat juga
Majma‘ al-Zawaid wa Manba‘ al-Fawaid
, 3/286;
Silsilah al-Ahadith al-Sahihah
, 3/44-45; perawi-perawinya adalah
thiqah
 dan telah disahihkan oleh Ibn Hibban.
[4]
 Lihat
Faid al-Qadir Syarh al-Jami‘ al-Saghir
, 5/404.
[5]
 Lihat
al-Maqasid al-Hasanah
, hlm. 569;
al-Tabarruk
, (Cet. Maktabah al-Rusyd), hlm. 293-294.
[6]
 Lihat
Fatawa Nur ‘ala al-Darb
, 6/2.
[7]
 Lihat
Hasyiah Nihayah al-Muhtaj
, 3/318.
[8]
 Lihat
al-Tabarruk
, (Cet. Maktabah al-Rusyd), hlm. 293.
[9]
 Lihat
Hasyiah al-Sawi ‘ala al-Syarh al-Saghir
, 2/44.


#370 Daging Unta Membatalkan Wuduk

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum w.b.t. Adakah makan daging unta membatalkan wuduk? Mohon pencerahan.
Jawapan:
Waalaikumussalam w.b.t.
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Kami mulakan dengan firman Allah SWT:
أَفَلَا يَنظُرُونَ إِلَى الْإِبِلِ كَيْفَ خُلِقَتْ
Maksudnya:
 “
(Mengapa mereka yang kafir masih mengingkari akhirat) tidakkah mereka memperhatikan keadaan unta bagaimana ia diciptakan?
”
[1]
Sayyid Qutb menyebutkan bahawa unta merupakan haiwan masyarakat Arab yang utama. Ia merupakan kenderaan dan pengangkutan mereka. Selain itu, unta merupakan antara sumber utama mereka kerana susu dan dagingnya menjadi makanan dan minuman mereka. Begitu juga, bulu dan kulitnya menjadi pakaian dan khemah mereka. Di samping itu, unta mempunyai sifat-sifat yang tidak ada pada haiwan-haiwan yang lain. Walaupun bentuk tubuh badannya kuat, besar dan gagah, tetapi ia mudah dituntun. Ia akan mengikut dan patuh walaupun dituntun oleh kanak-kanak yang kecil. Begitulah juga, meskipun kegunaan dan perkhidmatannya banyak, namun perbelanjaan untuk memeliharanya adalah kecil dan murah. Selain itu, ia juga merupakan haiwan yang paling sabar dan tahan lasak.
Oleh kerana itu, al-Quran menarik pandangan orang-orang yang ditujukan ayat ini kepada mereka supaya memerhatikan hikmah penciptaan unta yang terbentang di hadapan mata mereka, tanpa perlu pergi ke tempat lain mahupun mencari ilmu pengetahuan yang baru.
[2]
Definisi unta dan habitatnya
Unta ialah sejenis binatang besar yang lehernya panjang, kuku berbelah dan belakangnya berbonggol satu atau dua.
[3]
 Menurut
Ensiklopedia Dunia
, unta ialah haiwan gurun yang besar dan kuat. Ia boleh bergerak jauh merentas gurun yang panas, kering dengan sedikit air dan makanan. Ia mudah berjalan di atas padang pasir yang lembut yang tidak dapat dilalui oleh trak, dan membawa manusia dan muatan berat ke tempat yang tiada jalan raya. Unta juga berguna kepada manusia di gurun dalam banyak cara. Unta tingginya dari 1.8 meter hingga lebih sedikit daripada 2 meter pada paras bahu dan beratnya dari 250 hingga 680 kilogram. Ekornya yang seperti tali panjangnya lebih daripada 50 sentimeter. Unta kelihatan lebih besar daripada saiz sebenar kerana bulunya yang tebal, yang berwarna perang, dari hamper putih hingga hamper hitam.
Unta membawa bekalan makanannya sendiri dalam bonggol di atas belakangnya. Bonggol iniadalah ketulan lemak yang membekalkan tenaga sekiranya makanan sukar didapati. Terdapat dua jenis utama unta: (1) unta Arab, yang juga dikenali sebagai
dromedary
, yang mempunyai satu bonggol, dan (2) unta Bactria, yang mempunyai dua bonggol. Pada masa dahulu, kacukan daripada kedua-dua jenis ini banyak digunakan di Asia. Unta kacukan ini mempunyai satu bonggol yang lebih panjang, lebih besar dan lebih kuat daripada unta induknya. Unta telah dijadikan haiwan bela jinak sejak beribu-ribu tahun lamanya. Unta Arab mungkin pernah hidup liar di Tanah Arab, tetapi kini ia tidak lagi hidup liar. Terdapat beberapa juta unta Arab, dan kebanyakannya hidup bersama mereka yang tinggal di gurun di Afrika dan Asia. Unta Bactria awal dipercayai hidup di Mongolia dan Turkestan, yang dikenali sebagai Bactria pada zaman dahulu. Beberapa ratus unta Bactria liar masih berkeliaran di sesetengah bahagian Mongolia dan lebih daripada sejuta unta Bactria yang dibela jinak, hidup di Asia.
Berjuta-juta orang yang tinggal di Afrika dan Asia bergantung pada unta untuk membekalkan kebanyakan keperluan mereka. Di kawasan di pinggir gurun, unta menarik bajak, menggerakkan kincir air untuk mengairi ladang, dan mengangkut bijian ke pasar. Jauh di gurun, unta adalah satu-satunya sumber pengangkutan, makanan, pakaian dan perlindungan. Sebaliknya, unta memerlukan bantuan manusia untuk mengambil air dari telaga supaya ia boleh hidup pada musim panas. Unta bekerja keras untuk manusia, tetapi kelakuannya tidak boleh diramal. Unta Bactria boleh meludahi manusia, dan semua unta boleh menendang. Unta boleh menjerit dan memekik apabila dibebani muatan dan ketika hendak berdiri. Tetapi unta biasanya membawa muatan sehingga 150 kilogram selama lapan jam. Ia boleh membawa muatan lebih berat tetapi melakukannya dengan tidak rela. Biasanya unta bekerja hanya enam bulan dalam setahun. Sekiranya tenaganya digunakan berlebihan, unta akan mati.
Unta adalah sumber makanan yang penting di gurun. Manusia memakan daging unta muda, walaupun daging ini sangat liat. Manusia mencairkan lemak daripada bonggol unta untuk dibuat mentega. Manusia meminum susu unta, dan membuat keju daripada susu ini. Unta juga membekalkan bulu dan kulit untuk dibuat pakaian dan sebagai perlindungan. Pemilik unta menenun bulu unta yang lembut, lebat untuk dijadikan kain yang halus dan selimut. Bulu unta Bactria yang panjang sesuai ditenun menjadi kain. Orang Arab menggunakan kain ini untuk dibuat pakaian dan juga dibuat khemah. Kain bulu unta dijual di banyak bahagian di dunia untuk dibuat selimut, kot dan sut. Kulit unta yang kuat, liat sesuai dibuat kasut, beg, dan pelana. Tulang unta yang dikeringkan boleh diukir seperti gading untuk dibuat barang kemas dan perkakas. Najis unta pula dikeringkan dan digunakan sebagai bahan api.
[4]
Daging unta membatalkan wuduk
Mengenai hal ini, para ulama telah berbeza pandangan kepada dua pendapat.
 Pendapat pertama,
jumhur ulama daripada mazhab Hanafi, Maliki dan al-Syafi‘i berpendapat bahawa memakan daging unta tidak membatalkan wuduk.
Imam al-Nawawi menyebutkan bahawa suatu makanan itu tidak akan membatalkan wuduk seseorang, tidak kira makanan itu dimasak (disentuh api) ataupun tidak, kecuali daging unta. Ulama mazhab al-Syafi‘i berbeza pendapat pada daging unta (yakni sama ada membatalkan wuduk atau tidak) kepada dua pendapat. Pendapat
jadid
 lagi masyhur, ia tidak membatalkan wuduk dan ini merupakan pendapat muktamad di sisi ulama mazhab al-Syafi‘i. Manakala pendapat kedua pula — iaitu pendapat
qadim
 — daging unta membatalkan wuduk dan ini merupakan pendapat yang lemah di sisi ulama mazhab al-Syafi‘i.
[5]
 Selain itu, ini juga merupakan pendapat yang diriwayatkan daripada Abu Bakar al-Siddiq, Umar, Uthman, Ali, Ibn Mas‘ud, Ubai bin Ka‘ab, Abu Talhah, Abu al-Darda’, Ibn Abbas, ‘Amir bin Rabi‘ah dan Abu Umamah R.Anhum.
[6]
Jumhur ulama telah berhujah dengan riwayat daripada Jabir bin Abdullah R.Anhuma bahawa seseorang telah bertanya kepadanya tentang hukum berwuduk kerana makan makanan yang disentuh (dimasak) oleh api? Beliau menjawab:
لاَ، قَدْ كُنَّا زَمَانَ النَّبِيِّ صَلَّى اللهُ عَلَيْهِ وَسَلَّمَ لاَ نَجِدُ مِثْلَ ذَلِكَ مِنَ الطَّعَامِ إِلَّا قَلِيلًا. فَإِذَا نَحْنُ وَجَدْنَاهُ لَمْ يَكُنْ لَنَا مَنَادِيلُ إِلَّا أَكُفَّنَا وَسَوَاعِدَنَا وَأَقْدَامَنَا. ثُمَّ نُصَلِّي وَلاَ نَتَوَضَّأُ
Maksudnya:
 “
Tidak (perlu), kerana sesungguhnya kami pada zaman Nabi SAW, kami tidak mendapati makanan seperti itu (yang dimasak menggunakan api) kecuali sedikit (jarang-jarang). Apabila kami mendapatinya, maka tidak ada bagi kami sapu tangan (untuk menyapu tangan kami) kecuali tapak-tapak tangan kami, lengan-lengan kami dan kaki-kaki kami. Selepas itu, kami menunaikan solat dan tidak berwuduk (mengulanginya).
”
[7]
Begitu juga berdasarkan riwayat lain daripada Jabir bin Abdullah R.Anhuma, beliau berkata:
كَانَ آخِرَ الْأَمْرَيْنِ مِنْ رَسُولِ اللَّهِ صَلَّى اللهُ عَلَيْهِ وَسَلَّمَ تَرْكُ الْوُضُوءِ مِمَّا غَيَّرَتِ النَّارُ
Maksudnya:
 “
Antara perintah terakhir Rasulullah SAW adalah meninggalkan wuduk pada apa-apa makanan yang diubah (disentuh) api
.”
[8]
 Selain itu, terdapat riwayat daripada Ibn Abbas R.Anhuma bahawa:
إِنَّما الوُضوءُ ممّا يخرجُ وليسَ مما يدخلُ
Maksudnya:
 “
Sesungguhnya wuduk itu disebabkan oleh apa yang keluar, bukannya disebabkan oleh apa yang masuk.
”
[9]
Hal ini kerana daging unta itu dimakan sama seperti makanan-makanan yang lain.
[10]
Manakala
pendapat kedua
 pula, memakan daging unta membatalkan wuduk, tidak kira daging itu mentah atau dimasak. Begitu juga sama ada orang itu tahu akan batalnya wuduk dengan memakannya ataupun tidak.  Ini merupakan pendapat mazhab Hanbali, pendapat yang dipegang oleh Ishaq bin Rahawayh dan Yahya bin Yahya. Selain itu, al-Mawardi ada menukilkan sejumlah sahabat yang berpegang dengan pendapat ini seperti Zaid bin Thabit, Ibn Umar, Abu Musa dan Abu Talhah R.Anhum. Terdapat juga sebahagian ulama mazhab Syafi‘i yang memilih pendapat ini seperti Abu Bakar bin Khuzaimah dan Ibn al-Munzir. Begitu juga al-Baihaqi memberi isyarat kepada tarjihan dan pilihannya kepada pendapat ini.
[11]
 Demikianlah juga Imam al-Nawawi sendiri menguatkan dan menyokong pendapat ini dengan menyebutkan bahawa pendapat yang lemah ini sebenarnya adalah lebih kuat dan sahih dari sudut dalil, dan beliau lebih cenderung kepada pendapat ini dari sudut ketepatannya.
[12]
Mereka berhujah dengan hadith daripada al-Barra’ bin ‘Azib, beliau berkata:
سُئِلَ رَسُولُ اللَّهِ صَلَّى اللهُ عَلَيْهِ وَسَلَّمَ عَنِ الْوُضُوءِ مِنْ لُحُومِ الْإِبِلِ، فَقَالَ: تَوَضَّئُوا مِنْهَا، وَسُئِلَ عَنْ لُحُومِ الْغَنَمِ، فَقَالَ: لَا تَوَضَّئُوا مِنْهَا
Maksudnya:
 “
Rasulullah SAW ditanya mengenai hukum berwuduk disebabkan makan daging unta. Baginda SAW menjawab: ‘Berwuduklah kamu disebabkannya.’ Baginda SAW juga ditanya mengenai hukum berwuduk disebabkan makan daging kambing. Baginda SAW menjawab: ‘Tidak perlu berwuduk disebabkannya.’
”
[13]
Hal ini kerana hadith di atas mengandungi perintah Nabi SAW untuk berwuduk disebabkan oleh makan daging unta dan hukum asal suatu perintah itu adalah wajib.
Begitu juga berdasarkan riwayat daripada Jabir bin Samurah bahawa:
أنَّ رَجُلًا سَأَلَ رَسولَ اللهِ صَلّى اللَّهُ عليه وسلَّمَ أأَتَوَضَّأُ مِن لُحُومِ الغَنَمِ؟ قالَ: إنْ شِئْتَ فَتَوَضَّأْ، وإنْ شِئْتَ فلا تَوَضَّأْ قالَ: أتَوَضَّأُ مِن لُحُومِ الإبِلِ؟ قالَ: نَعَمْ فَتَوَضَّأْ مِن لُحُومِ الإبِلِ
Maksudnya:
 “
Seseorang telah bertanya kepada Rasulullah SAW, adakah perlu berwuduk disebabkan makan daging kambing? Baginda menjawab: ‘Sekiranya engkau mahu, engkau boleh berwuduk (yakni memperbaharuinya) dan sekiranya engkau mahu, engkau boleh untuk tidak berwuduk.’ Dia bertanya lagi: ‘Adakah perlu berwuduk disebabkan makan daging unta?’ Baginda menjawab: ‘Ya, perlu berwuduk disebabkan makan daging unta.’
”
[14]
Hadith ini menunjukkan bahawa Nabi SAW memberi pilihan kepada sahabat sama ada untuk memperbaharui wuduk atau tidak, selepas makan daging kambing. Akan tetapi Baginda SAW tidak memberi pilihan terhadap sesiapa yang makan daging unta. Justeru, ini menunjukkan berwuduk selepas makan daging unta adalah wajib.
Walau bagaimanapun, jumhur ulama menjawab dalil-dalil yang dikemukakan dengan menyatakan bahawa:
Hadith yang memerintahkan untuk berwuduk selepas makan daging unta telah dimansuhkan dengan hadith hadith Jabir bin Abdullah Anhuma, beliau berkata:
كَانَ آخِرَ الْأَمْرَيْنِ مِنْ رَسُولِ اللَّهِ صَلَّى اللهُ عَلَيْهِ وَسَلَّمَ تَرْكُ الْوُضُوءِ مِمَّا غَيَّرَتِ النَّارُ
Maksudnya:
 “
Antara perintah terakhir Rasulullah SAW adalah meninggalkan wuduk pada apa-apa makanan yang diubah (disentuh) api.
”
[15]
Lafaz ‘wuduk’ yang terdapat dalam hadith bermaksud membasuh tangan dan berkumur. Lalu dikhususkan perkara tersebut — yakni membasuh tangan dan berkumur-kumur — ke atas daging unta adalah disebabkan lemak yang berlebihan ada pada dagingnya. Bahkan, Nabi SAW melarang seseorang itu tidur dalam keadaan terdapat lemak daging pada tangan dan mulutnya kerana dibimbangi akan disengat oleh kala jengking dan seumpamanya sebagaimana yang disebutkan di dalam Sunan Abi Daud.
[16]
Kesimpulannya
Berdasarkan kepada perbincangan dan perbahasan di atas,
kami cenderung kepada pendapat bahawa wuduk seseorang itu tidak terbatal disebabkan oleh makan daging unta sebagaimana pendapat jumhur ulama.
 Walau bagaimanapun, disunatkan kepada sesiapa yang memakan daging unta untuk memperbaharui wuduknya sebagai langkah berhati-hati dan keluar daripada khilaf mereka yang mewajibkan.
Semoga Allah SWT memberikan kefahaman yang jelas kepada kita semua dalam beragama. Ameen.
Wallahua‘lam.
Bertarikh: 28 Januari 2022 bersamaan 25 Jamadil Akhir 1443H
[1]
 Surah al-Ghasyiyah: 17
[2]
 Lihat
Fi Zilal al-Quran
, 6/3898.
[3]
 Lihat
https://prpm.dbp.gov.my/cari1?keyword=unta
.
[4]
 Lihat Ensiklopedia Dunia, (Terj. DBP), 22/278-280.
[5]
 Lihat
al-Majmu‘ Syarh al-Muhazzab
, 57/2.
[6]
 Lihat
al-Mausu‘ah al-Fiqhiyyah al-Kuwaitiyyah
, 8/42.
[7]
 Riwayat al-Bukhari (5457)
[8]
 Riwayat Abu Daud (192); Syeikh Syuaib al-Arna’ut mengatakan sanad hadith ini adalah sahih
[9]
 Riwayat al-Baihaqi (8512); al-Nawawi menyebutkan bahawa sanadnya adalah hasan atau sahih. (Lihat
al-Majmu‘ Syarh al-Muhazzab
, 6/317).
[10]
 Lihat
al-Mausu‘ah al-Fiqhiyyah al-Kuwaitiyyah
, 8/42.
[11]
 Lihat
al-Mausu‘ah al-Fiqhiyyah al-Kuwaitiyyah
, 8/43.
[12]
 Lihat
al-Majmu‘ Syarh al-Muhazzab
, 57/2.
[13]
 Riwayat Abu Daud (184); al-Tirmizi (81); Ibn Majah (494); Syeikh Syuaib al-Arna’ut menyatakan bahawa sanad hadith ini sahih.
[14]
 Riwayat Muslim (360)
[15]
 Riwayat Abu Daud (192); Syeikh Syuaib al-Arna’ut mengatakan sanad hadith ini adalah sahih.
[16]
 Lihat
https://www.aliftaa.jo/Question2.aspx?QuestionId=251#.YeTUDP5By3A
.


#371 Memakan Daging Dhab

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum w.b.t. Adakah dhab halal dimakan dan adakah ia sama dengan biawak yang biasa kita kenali di Malaysia? Terima kasih.
Jawapan:
Waalaikumussalam w.b.t.
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Kami mulakan dengan firman Allah SWT:
وَيُحِلُّ لَهُمُ الطَّيِّبَاتِ وَيُحَرِّمُ عَلَيْهِمُ الْخَبَائِثَ
Maksudnya:

“Dia menghalalkan bagi mereka segala benda yang baik, dan mengharamkan kepada mereka segala benda yang buruk.”
[1]
Ayat ini menunjukkan bahawa dihalalkan segala benda-benda yang berasa elok pada jiwa dan enak pada tabiat manusia, melainkan terdapat dalil lain yang menyatakan bahawa ia adalah haram. Begitu juga diharamkan segala apa yang jijik pada jiwa seperti bangkai dan darah, serta orang yang memakannya dianggap fasik.  Dalam kata lain, semua benda yang dianggap kotor pada tabiat manusia dan dirasakan jijik pada jiwa adalah diharamkan kerana ia menjadi sebab kepada sakit. Lalu apa sahaja yang memudaratkan hukum asalnya adalah haram. Justeru setiap yang jijik pada tabiat manusia pada asalnya adalah haram, melainkan terdapat dalil yang menyatakan hukum sebaliknya.
[2]
Definisi dhab
Dalam bahasa Arab ia dipanggil sebagai Dhab (ضَبّ) atau nama saintifiknya ialah
Uromastyx aegyptia
 merupakan sejenis biawak yang terdapat di padang pasir. Dari segi sains ia dikelaskan sebagai dalam keluarga cicak. Ia boleh didapati serata Timur Tengah termasuk Mesir, Libya, Palestin, dan lain-lain. Ia sering duduk di kawasan kering dan berbatu.
Dhab membiak secara bertelur dan mempunyai kulit bersisik tebal. Selain itu, ia merupakan sejenis haiwan herbivor — memakan sayur-sayuran yang tinggi kadar air serta kekacang sebagai sumber protein. Ia menghabiskan banyak masanya di dalam lubang yang digalinya untuk menyembunyikan dirinya atau dicelah-celah batu-batu yang selamat untuknya berlindung.
[3]
Kamaluddin al-Damiri menyebutkan bahawa Dhab merupakan haiwan darat sebagaimana yang diketahui umum — dalam kalangan masyarakat Arab — dan ia menyerupai biawak (الوَرَلُ). Nama julukannya ialah
Abu Hisl
 (أَبُو حِسْلٍ) dan kata jamaknya ialah
Dhibab
 (ضِبَابٌ) dan
Adub
 (أَضُبٌّ), sebagaimana perkataan
Kaff
 (كَفّ) dan
Akuff
 (أَكُفّ). Manakala Dhab betina pula dipanggil sebagai
Dhabbah
 (ضَبَّةٌ). Pepatah Arab ada menyebut — bagi menggambarkan keengganan mereka melakukan sesuatu —:
لَا أَفْعَلُهُ حَتَّى يَرِدَ الضَّبُّ
Maksudnya:
 “
Aku tidak akan melakukannya sehinggalah Dhab datang — ke air
.”
Hal ini kerana Dhab tidak mendatangi air. Ibn Khalawaih menyebutkan bahawa Dhab tidak minum air dan hidup selama 700 tahun atau lebih. Dikatakan ia kencing sekali pada setiap 40 hari dan giginya tidak gugur. Begitu juga, dikatakan giginya itu pula hanya sebaris dan tidak berbahagi-bahagi.
[4]
Selain itu, al-Qalyubi juga ada menyebutkan bahawa dhab ialah haiwan yang menyerupai biawak (الوَرَلُ). Ia mampu hidup sekitar tujuh ratus tahun. Ia juga tidak minum air dan kencing sekali pada setiap 40 hari. Di samping itu, dhab betina memiliki dua alat kelamin betina dan dhab jantan juga memiliki dua alat kelamin jantan.
[5]
Perbezaan di antara dhab dan biawak yang lain
Jika diteliti, terdapat perbezaan yang ketara di antara dhab dan biawak yang biasa kita kenali di Malaysia. Dalam bahasa Arab biawak yang biasa kita kenali itu dipanggil sebagai
waral
 (الوَرَلُ) manakala dalam bahasa Inggeris pula ia dikenali sebagai
Monitor lizard
. Biawak yang biasa kita ketahui itu memiliki leher yang panjang, ekor dan cakar yang kuat. Berbeza dengan dhab yang berekor besar dan mempunyai kulit bersisik tebal. Selain itu, biawak termasuk dalam kategori haiwan pemangsa yang tidak boleh dijinakkan, berbeza dengan dhab yang dianggap sebagai haiwan jinak. Begitu juga dhab tergolong dalam kategori haiwan herbivor yang memakan tumbuh-tumbuhan dan sayur-sayuran sedangkan kebanyakan biawak pula tergolong dalam kategori haiwan karnivor dan pemangsa. Ia memakan telur, reptilia yang lebih kecil, ikan, burung, serangga, dan mamalia kecil,
[6]
 sehinggakan dhab pun menjadi makanan kepadanya.
[7]
Selain itu juga dhab dianggap oleh masyarakat Arab sebagai haiwan yang elok dan memujinya sebagaimana yang disebutkan oleh Ahmad ‘Umairah dalam hasyiahnya.
[8]
  Sedangkan menurut al-Damiri, biawak dihukumkan sebagai haram kerana ia termasuk dalam kategori haiwan yang melata dan para ulama tidak mengecualikannya seperti dhab, landak dan
weasel
. Antara bukti yang menguatkan lagi pengharamannya — dan ia dianggap jijik berbeza dengan dhab — ialah ia boleh mengalahkan ular dan memakannya. Malah, ia juga boleh menghalau ular keluar dari lubangnya, lalu ia menjadikan lubang tersebut tempat tinggalnya. Di samping itu, cengkaman biawak juga adalah lebih kuat daripada cengkaman dhab.
[9]
Oleh itu, jelaslah kepada kita bahawa dhab dan biawak — sebagaimana yang biasa kita ketahui — merupakan haiwan yang berbeza.
Hukum memakan dhab
Pada asasnya, jumhur ulama berpendapat bahawa dhab adalah harus untuk dimakan dan tidak makruh. Inilah pendapat mazhab al-Syafi‘i, Malik dan Ahmad. Manakala ulama mazhab Abu Hanifah pula berpendapat hukumnya adalah makruh.
[10]
Terdapat banyak hadith yang menunjukkan kepada keharusan untuk memakan dhab. Di antaranya ialah hadith daripada Ibn Abbas R.Anhuma bahawa:
أَنَّ أُمَّ حُفَيْدٍ بِنْتَ الحَارِثِ بْنِ حَزْنٍ – خَالَةَ ابْنِ عَبَّاسٍ – أَهْدَتْ إِلَى النَّبِيِّ صَلَّى اللهُ عَلَيْهِ وَسَلَّمَ سَمْنًا وَأَقِطًا وَأَضُبًّا. فَدَعَا بِهِنَّ، فَأُكِلْنَ عَلَى مَائِدَتِهِ، وَتَرَكَهُنَّ النَّبِيُّ صَلَّى اللهُ عَلَيْهِ وَسَلَّمَ كَالْمُسْتَقْذِرِ لَهُنَّ. وَلَوْ كُنَّ حَرَامًا مَا أُكِلْنَ عَلَى مَائِدَةِ النَّبِيِّ صَلَّى اللهُ عَلَيْهِ وَسَلَّمَ، وَلاَ أَمَرَ بِأَكْلِهِنَّ
Maksudnya:
 “
Ummu Hufaid binti al-Harith bin Hazn — ibu saudara Ibn Abbas — menghadiahkan minyak sapi, keju, dan dhab kepada Nabi SAW. Kemudian Baginda SAW meminta agar dibawakannya (dhab itu), lalu dimakan di atas tempat hidangannya dan Nabi SAW meninggalkannya seperti orang yang tidak menyukainya (kerana kotor). Sekiranya ia haram pasti tidak dimakan di atas tempat hidangan Nabi SAW dan tidak pula Baginda SAW perintahkan untuk memakannya
.”
[11]
Begitu juga sebuah hadith daripada Khalid bin al-Walid, beliau berkata:
أُتِيَ النَّبِيُّ صَلَّى اللهُ عَلَيْهِ وَسَلَّمَ بِضَبٍّ مَشْوِيٍّ. فَأَهْوَى إِلَيْهِ لِيَأْكُلَ. فَقِيلَ لَهُ: إِنَّهُ ضَبٌّ. فَأَمْسَكَ يَدَهُ. فَقَالَ خَالِدٌ: أَحَرَامٌ هُوَ؟ قَالَ: «لاَ، وَلَكِنَّهُ لاَ يَكُونُ بِأَرْضِ قَوْمِي، فَأَجِدُنِي أَعَافُهُ». فَأَكَلَ خَالِدٌ وَرَسُولُ اللَّهِ صَلَّى اللهُ عَلَيْهِ وَسَلَّمَ يَنْظُرُ
Maksudnya: “
Dihidangkan kepada Nabi SAW daging dhab yang dipanggang. Lalu Baginda menghulurkan tangan untuk memakannya. Dikatakan kepada Baginda: ‘Sesungguhnya itu ialah daging dhab.’ Maka Baginda menahan tangannya (tidak jadi menghulur). Khalid bertanya: ‘Adakah ia haram?’ Baginda menjawab: ‘Tidak, akan tetapi ia tidak ada di negeri kaumku, maka aku mendapati diriku tidak menyukainya.’ Khalid telah memakannya, sedangkan Rasulullah SAW memerhatikannya.
”
[12]
Begitu juga hadith daripada riwayat Ibn Abbas yang lain, beliau berkata:
دَخَلْتُ أَنَا وَخَالِدُ بْنُ الْوَلِيدِ، مَعَ رَسُولِ اللهِ صَلَّى اللهُ عَلَيْهِ وَسَلَّمَ بَيْتَ مَيْمُونَةَ، فَأُتِيَ بِضَبٍّ مَحْنُوذٍ، فَأَهْوَى إِلَيْهِ رَسُولُ اللهِ صَلَّى اللهُ عَلَيْهِ وَسَلَّمَ بِيَدِهِ، فَقَالَ بَعْضُ النِّسْوَةِ اللَّاتِي فِي بَيْتِ مَيْمُونَةَ: أَخْبِرُوا رَسُولَ اللهِ صَلَّى اللهُ عَلَيْهِ وَسَلَّمَ بِمَا يُرِيدُ أَنْ يَأْكُلَ، فَرَفَعَ رَسُولُ اللهِ صَلَّى اللهُ عَلَيْهِ وَسَلَّمَ يَدَهُ، فَقُلْتُ: أَحَرَامٌ هُوَ يَا رَسُولَ اللهِ؟ قَالَ: لَا، وَلَكِنَّهُ لَمْ يَكُنْ بِأَرْضِ قَوْمِي فَأَجِدُنِي أَعَافُهُ، قَالَ خَالِدٌ: فَاجْتَرَرْتُهُ فَأَكَلْتُهُ وَرَسُولُ اللهِ صَلَّى اللهُ عَلَيْهِ وَسَلَّمَ يَنْظُرُ
Maksudnya:
 “Aku dan Khalid bin al-Walid bersama Rasulullah SAW masuk ke rumah Maimunah. Lalu dihidangkan kepada kami daging dhab yang telah dibakar dan Rasulullah SAW menghulurkan tangannya untuk mengambil daging tersebut. Tiba-tiba sebahagian daripada wanita yang berada di rumah Maimunah berkata: ‘Beritahulah kepada Rasulullah SAW hidangan apa yang beliau makan?’ Rasulullah SAW pun menarik tangannya, lalu aku bertanya: ‘Adakah daging tersebut haram wahai Rasulullah?’ Baginda menjawab: ‘Tidak, tetapi ia tidak terdapat di negeri kaumku, maka aku tidak menyukainya.”’ Khalid berkata: ‘Aku mengambil daging tersebut dan memakannya, sedangkan Rasulullah SAW
memerhatikannya
.’”
[13]
Imam al-Nawawi menyebutkan, umat Islam telah ijma‘ bahawa memakan dhab adalah halal dan tidak makruh melainkan apa yang dinukilkan daripada ulama mazhab Abu Hanifah yang menyebutkan bahawa hukumnya adalah makruh. Begitu juga al-Qadhi ‘Iyadh ada menukilkan bahawa ada sebahagian ulama berpendapat hukumnya adalah haram. Kemudian, Imam al-Nawawi menyebutkan bahawa beliau merasakan penisbahan pendapat tersebut kepada mereka — yakni pendapat yang menyatakan haram — adalah tidak benar, dan jika ia benar sekalipun ia dapat dipatahkan dengan nas dan ijma‘ ulama sebelumnya.
[14]
Kesimpulannya
Berdasarkan kepada perbahasan dan perbincangan di atas,
kami berpendapat bahawa memakan daging dhab adalah diharuskan dan tidak makruh sebagaimana pendapat jumhur ulama.
 Hal ini kerana Rasulullah SAW tidak melarang sahabatnya daripada memakan daging dhab ini sekalipun Baginda tidak menggemarinya.
Semoga Allah SWT memberikan kefahaman yang jelas kepada kita semua dalam beragama. Ameen.
Wallahua‘lam.
Bertarikh: 28 Januari 2022 bersamaan 25 Jamadil Akhir 1443H
[1]
 Surah al-A‘raf : 157
[2]
 Lihat
Mafatih al-Ghaib
, 15/381.
[3]
 Lihat
https://ms.wikipedia.org/wiki/Dhab
. Diakses pada 26 Januari 2022. Lihat juga
https://www.bharian.com.my/berita/nasional/2021/02/786434/ustaz-azhar-kini-penternak-dhab
. Diakses pada 26 Januari 2022.
[4]
 Lihat
Hayah al-Hayawan al-Kubra
, Cet. Dar al-Basya’ir, 2/703.
[5]
 Lihat
Hasyiata Qalyubi wa ‘Umairah
, 4/259.
[6]
 Lihat
https://en.wikipedia.org/wiki/Monitor_lizard
. Diakses pada 26 Januari 2022. Lihat juga https://barrobahr.com/a/ حيوان-الضب-أهم-المعلومات-عنه-والفرق-بينه-وبين-الورل. Diakses pada 26 Januari 2022.
[7]
 Lihat
https://www.youtube.com/watch?v=qNNPH-2iWQg
, dan
https://www.youtube.com/watch?v=POYXNJ4sVXs
. iakses pada 26 Januari 2022.
[8]
 Lihat
Hasyiata Qalyubi wa ‘Umairah
, 4/259.
[9]
 Lihat
Hayah al-Hayawan al-Kubra
, Cet. DKI, 2/542.
[10]
 Lihat
Majmu‘ Syarh al-Muhazzab
, 9/12.
[11]
 Riwayat al-Bukhari (5389)
[12]
 Riwayat al-Bukhari (5400)
[13]
 Riwayat Muslim (1945)
[14]
 Lihat
al-Minhaj Syarah Sahih Muslim
, 13/97-99.


#372 Cara Mendapatkan Doa Mustajab dan Cara Allah Menerima Doa

-29%
Ebook

Siri Solat Sunat
Solat Sunat Dhuha

RM
7.00

RM
5.00
Tambah Troli
-44%
Ebook

Siri Solat Sunat
Solat Sunat Tahajjud

RM
9.00

RM
5.00
Tambah Troli

Siri Solat Sunat
Solat Sunat Tarawih

RM
5.00
Tambah Troli

Ebook
[Ebook] Tips Langsaikan Hutang

RM
5.00
Tambah Troli

Inspirasi Hidup
Demi Masa: Peliharalah

RM
5.00
Tambah Troli

Kajian Ilmiah
Tahun Baru : Penghijrahan ke Arah yang Lebih Baik

RM
5.00
Tambah Troli
-50%

Uncategorized
Pengajian Sahih Al-Bukhari
Rated
5.00
 out of 5

RM
120.00

RM
60.00
Tambah Troli
-60%

Uncategorized
Kursus Syarah Inilah Doaku

RM
50.00

RM
20.00
Tambah Troli

Kajian Al-Fitan Wa Al-Malahim
Tanda-tanda Kecil Kiamat (Siri 1)

RM
6.00
Tambah Troli

Kajian Al-Fitan Wa Al-Malahim
Tanda-tanda Kecil Kiamat (Siri 2)

RM
6.00
Tambah Troli

Inspirasi Hidup
Aplikasi Tokoh dalam Memelihara Masa

RM
5.00
Tambah Troli

Inspirasi Hidup
Ulama Memelihara Masa

RM
5.00
Tambah Troli

Ebook
Menggapai Kematian yang Husnul Khatimah

RM
6.00
Tambah Troli

Kajian Al-Fitan Wa Al-Malahim
[Ebook] Terbitnya Matahari dari Arah Barat

RM
6.00
 –
RM
8.00
Pilih Pakej

Kajian Al-Fitan Wa Al-Malahim
Tiupan Sangkakala Pada Hari Kiamat

RM
6.00
Tambah Troli

Kajian Al-Fitan Wa Al-Malahim
Penghancuran Ka’abah

RM
6.00
Tambah Troli

Buku Fizikal
Dajjal Hakikat Tanda Akhir Zaman

RM
10.00
Tambah Troli
Soalan:
Assalamualaikum w.b.t. Bagaimana cara untuk mendapatkan doa yang mustajab dan bagaimanakah cara Allah menerima doa kita? Mohon pencerahan. Terima kasih.
Jawapan:
Waalaikumussalam w.b.t.
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Kami mulakan dengan firman Allah SWT:
وَقَالَ رَبُّكُمُ ادْعُونِي أَسْتَجِبْ لَكُمْ
Maksudnya:
 “
Dan Tuhan kamu berfirman: ‘Berdoalah kamu kepada-Ku, nescaya Aku perkenankan doa permohonan kamu.’
”
[1]
Ayat ini merupakan dalil yang menunjukkan bahawa Allah SWT menuntut para hamba-Nya untuk berdoa kepada-Nya berkaitan hajat-hajatnya serta ia menjadi dalil akan pensyariatannya dan perkara ini tiada khilaf dalam kalangan orang Islam.
[2]
Di dalam agama Islam, doa bukanlah sesuatu perkara yang remeh tetapi mempunyai peranannya yang besar. Oleh sebab itu, ia sendiri dianggap sebagai ibadah. Hal ini adalah sebagaimana riwayat daripada al-Nu‘man bin Basyir bahawa beliau mendengar Nabi SAW bersabda:
الدُّعَاءُ هُوَ العِبَادَةُ
Maksudnya:
 “
Doa itu merupakan ibadah
.”
[3]
Selain itu, kita sebagai seorang yang beriman perlulah sentiasa berdoa kepada Allah SWT kerana insan ini sifatnya lemah dan sentiasa mengharapkan bimbingan sang Penciptanya dalam setiap keadaan. Tambahan lagi, banyak doa-doa yang diajar oleh Rasulullah SAW kepada kita untuk digunakan dalam kehidupan seharian. Namun, di sana adanya perkara yang perlu diambil perhatian ketika berdoa bagi memastikan doa tersebut diterima dan dimakbulkan oleh Allah SWT, iaitu adab-adab dalam berdoa.
Kami nyatakan di sini sebahagiannya iaitu:
Pertamanya,
 berdoa dengan penuh keyakinan dan pengharapan. Ini adalah berdasarkan kepada firman Allah SWT:
إِنَّهُمْ كَانُوا يُسَارِعُونَ فِي الْخَيْرَاتِ وَيَدْعُونَنَا رَغَبًا وَرَهَبًا
Maksudnya:
 “
Sesungguhnya mereka sentiasa berlumba-lumba dalam mengerjakan kebaikan, dan sentiasa berdoa kepada kami dengan penuh harapan serta gerun takut.
”
[4]
Demikianlah juga, Allah SWT tidak akan menerima doa daripada mereka yang hatinya lalai lagi alpa. Rasulullah SAW pernah bersabda:
ادْعُوا اللَّهَ وَأَنْتُمْ مُوقِنُونَ بِالإِجَابَةِ، وَاعْلَمُوا أَنَّ اللَّهَ لَا يَسْتَجِيبُ دُعَاءً مِنْ قَلْبٍ غَافِلٍ لَاهٍ
Maksudnya:
 “
Berdoalah kepada Allah SWT dalam keadaan kamu yakin bahawa ianya akan diterima (dimakbulkan). Ketahuilah bahawa Allah SWT tidak akan menerima (memakbulkan) doa yang datang daripada hati yang lalai lagi alpa.
”
[5]
Kedua,
 memuji Allah SWT sebelum berdoa. Perkara ini dapat dilihat secara jelas di dalam surah al-Fatihah sebagaimana firman-Nya:
بِسْمِ اللَّهِ الرَّحْمَٰنِ الرَّحِيمِ  (1)  الْحَمْدُ لِلَّهِ رَبِّ الْعَالَمِينَ (2) الرَّحْمَٰنِ الرَّحِيمِ (3) مَالِكِ يَوْمِ الدِّينِ (4) إِيَّاكَ نَعْبُدُ وَإِيَّاكَ نَسْتَعِينُ (5) اهْدِنَا الصِّرَاطَ الْمُسْتَقِيمَ (6) صِرَاطَ الَّذِينَ أَنْعَمْتَ عَلَيْهِمْ غَيْرِ الْمَغْضُوبِ عَلَيْهِمْ وَلَا الضَّالِّينَ
Maksudnya:
 “
Dengan nama Allah, Yang Maha Pemurah, lagi Maha Mengasihani (1). Segala puji tertentu bagi Allah, Tuhan yang memelihara dan mentadbirkan sekalian alam (2). Yang Maha Pemurah, lagi Maha Mengasihani (3). Yang Menguasai pemerintahan hari Pembalasan (hari Akhirat) (4). Engkaulah sahaja (Ya Allah) Yang Kami sembah, dan kepada Engkaulah sahaja kami memohon pertolongan (5). Tunjukilah kami jalan yang lurus (6). Iaitu jalan orang-orang yang Engkau telah kurniakan nikmat kepada mereka, bukan (jalan) orang-orang yang Engkau telah murkai, dan bukan pula (jalan) orang-orang yang sesat.
”
[6]
Jika diteliti pada ayat-ayat di dalam Surah al-Fatihah, terdapat lima pujian kepada Allah SWT, bermula daripada ayat pertama hinggalah ayat yang kelima. Kemudian pada ayat yang keenam dan seterusnya barulah ia diikuti dengan permintaan atau doa.
Ketiga,
 berdoa di waktu-waktu mustajab. Terdapat banyak waktu-waktu mustajab, di antaranya ialah:
Sepertiga malam terakhir. Terdapat sebuah hadith daripada riwayat Abu Hurairah R.A, bahawa Rasulullah SAW bersabda:
يَنْزِلُ رَبُّنَا تَبَارَكَ وَتَعَالَى كُلَّ لَيْلَةٍ إِلَى السَّمَاءِ الدُّنْيَا حِينَ يَبْقَى ثُلُثُ اللَّيْلِ الآخِرُ يَقُولُ: مَنْ يَدْعُونِي، فَأَسْتَجِيبَ لَهُ مَنْ يَسْأَلُنِي فَأُعْطِيَهُ، مَنْ يَسْتَغْفِرُنِي فَأَغْفِرَ لَهُ
Maksudnya:
 “
Setiap malam Tuhan kita turun ke langit dunia ketika berbaki sepertiga malam terakhir, lalu Dia berfirman: “Sesiapa yang berdoa kepada-Ku, nescaya Aku akan mengabulkannya. Sesiapa yang memohon kepada-Ku nescaya Aku akan memberinya, sesiapa yang memohon ampun kepada-Ku nescaya Aku akan mengampuninya
.”
[7]
Ketika berpuasa. Hal ini adalah sebagaimana riwayat daripada Abu Hurairah R.A, bahawa Rasulullah SAW bersabda:
ثَلَاثَةٌ لَا تُرَدُّ دَعْوَتُهُمْ، الْإِمَامُ الْعَادِلُ، وَالصَّائِمُ، حَتَّى يُفْطِرَ، وَدَعْوَةُ الْمَظْلُومِ
Maksudnya:
 “
Tiga golongan yang tidak akan ditolak doa mereka iaitu pemerintah yang adil, orang yang berpuasa sehingga berbuka dan doa orang yang dizalimi.
”
[8]
Pada hari Jumaat. Perkara ini adalah berdasarkan kepada riwayat Abu Hurairah R.A, bahawa Rasulullah SAW bersabda:
فِي يَوْمِ الجُمُعَةِ سَاعَةٌ، لاَ يُوَافِقُهَا مُسْلِمٌ، وَهُوَ قَائِمٌ يُصَلِّي يَسْأَلُ اللَّهَ خَيْرًا إِلَّا أَعْطَاهُ
Maksudnya:
 “
Pada hari Jumaat terdapat satu waktu yang mana tidaklah seseorang muslim itu berada di dalam waktu itu dalam keadaan dia berdiri menunaikan solat dan meminta (berdoa) kepada Allah akan kebaikan, melainkan Dia akan menerima (permintaannya)
.”
[9]
Keempat,
 menghadap kiblat ketika berdoa. Hal ini adalah berdasarkan kepada kebanyakkan perbuatan Baginda SAW. Terdapat sebuah hadith daripada Abdullah bin Zaid, beliau berkata:
خَرَجَ النَّبِيُّ صَلَّى اللهُ عَلَيْهِ وَسَلَّمَ إِلَى هَذَا المُصَلَّى يَسْتَسْقِي، فَدَعَا وَاسْتَسْقَى، ثُمَّ اسْتَقْبَلَ القِبْلَةَ وَقَلَبَ رِدَاءَهُ
Maksudnya:
 “
Nabi SAW keluar menuju ke tempat solat untuk meminta hujan. Lalu baginda pun berdoa dan meminta hujan. Kemudian baginda menghadap ke arah kiblat lalu mengubah dan membalikkan rida’ (kain selendang) Baginda
.”
[10]
Imam al-Bukhari sendiri telah meletakkan satu bab khusus di dalam sahihnya mengenai perkara ini dengan tajuk, “Bab Berdoa Menghadap Kiblat,” dan meletakkan hadith ini bawah bab tersebut.
[11]
Kelima
, menjauhi harta dan makanan haram sebagaimana sabda Nabi Muhammad SAW:
الرَّجُلَ يُطِيلُ السَّفَرَ أَشْعَثَ أَغْبَرَ، يَمُدُّ يَدَيْهِ إِلَى السَّمَاءِ، يَا رَبِّ، يَا رَبِّ، وَمَطْعَمُهُ حَرَامٌ، وَمَشْرَبُهُ حَرَامٌ، وَمَلْبَسُهُ حَرَامٌ، وَغُذِيَ بِالْحَرَامِ، فَأَنَّى يُسْتَجَابُ لِذَلِكَ؟
Maksudnya:
 “
Seorang lelaki yang melakukan perjalanan jauh (lama), tubuhnya diliputi debu lagi kusut, dia menadah tangannya ke langit dan berdoa, ‘Ya Rabbku, ya Rabbku’. Akan tetapi makanannya haram, minumannya haram, dan ia diberi makan dengan yang haram. Maka bagaimana mungkin doanya dikabulkan.
”
[12]
Cara Allah SWT menerima doa kita
Ramai daripada kalangan kita tidak mengetahui cara Allah SWT menerima doa para hamba-Nya sehingga mereka menyangka bahawa Allah SWT tidak menerima doa mereka. Di sana terdapat sebuah hadith yang membicarakan berkaitan hal ini sebagaimana riwayat Abu Sa‘id al-Khudri R.A, bahawa Rasulullah SAW bersabda:
مَا مِنْ مُسْلِمٍ يَدْعُو بِدَعْوَةٍ لَيْسَ فِيهَا إِثْمٌ، وَلَا قَطِيعَةُ رَحِمٍ، إِلَّا أَعْطَاهُ اللَّهُ بِهَا إِحْدَى ثَلَاثٍ: إِمَّا أَنْ تُعَجَّلَ لَهُ دَعْوَتُهُ، وَإِمَّا أَنْ يَدَّخِرَهَا لَهُ فِي الْآخِرَةِ، وَإِمَّا أَنْ يَصْرِفَ عَنْهُ مِنَ السُّوءِ مِثْلَهَا
Maksudnya:
 “
Tidaklah seorang Muslim itu berdoa (dengan doa) yang tidak mengandungi dosa dan bukan bertujuan memutuskan silaturahim, melainkan Allah SWT akan memakbulkannya (doa itu) dengan tiga cara; sama ada Allah SWT akan memakbulkan doanya sesegera mungkin, atau Allah SWT menyimpan (menjadikannya pahala) baginya di akhirat kelak, atau Allah SWT akan menjauhkan daripadanya kejelekan.
”
[13]
Justeru, difahami daripada hadith ini bahawa terdapat empat cara Allah SWT menerima doa para hamba-Nya iaitu:
Allah SWT akan memberikan kepada hamba-Nya di dunia sepertimana yang diingini oleh hamba tersebut. Adapun bagi cara ini terbahagi kepada dua iaitu sama ada terus dimakbulkan permintaan tersebut atau ditangguhkan kepada tempoh waktu tertentu sebelum dikabulkan.
Allah SWT akan menyimpan doa tersebut di hari akhirat kelak kerana Allah Maha Mengetahui bahawa hamba tersebut lebih memerlukannya di sana.
Allah SWT akan menjauhkan hamba tersebut daripada perkara-perkara yang buruk atau musibah yang berlaku kepadanya.
Allah tidak memperkenankan doa tersebut kerana lebih baik beliau dalam keadaan begitu, berdasarkan ilmu Allah, maka itu lebih baik baginya. Justeru, tidak memperkenankan itu, adalah memperkenankan ke arah yang lebih baik.
Semoga Allah SWT memberikan kefahaman yang jelas kepada kita semua dalam beragama. Ameen.
Wallahua‘lam.
Bertarikh: 28 Januari 2022 bersamaan 25 Jamadil Akhir 1443H
[1]
 Surah al-Ghafir: 60
[2]
 Lihat
al-Tahrir wa al-Tanwir
, 183/24
[3]
 Riwayat al-Tirmizi (3247); beliau menyatakan bahawa hadith ini hasan sahih.
[4]
 Surah al-Anbiya’: 90
[5]
 Riwayat al-Tirmizi (3479)
[6]
 Surah al-Fatihah: 1-7
[7]
 Riwayat Al-Bukhari (1145); Muslim (758)
[8]
 Riwayat Ibn Majah (1752)
[9]
 Riwayat al-Bukhari (6400); Muslim (852)
[10]
 Riwayat al-Bukhari (6343)
[11]
 Lihat Sahih al-Bukhari, 8/75.
[12]
 Riwayat Muslim (1015)
[13]
 Riwayat Ahmad (11133)
-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli


#373 Memakan Daging Capybara (Babi Air)

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum w.b.t. Apakah hukum memakan daging babi air atau lebih dikenali sekarang sebagai capybara? Terima kasih.
Jawapan:
Waalaikumussalam w.b.t.
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Kami mulakan dengan firman Allah SWT:
يَا أَيُّهَا النَّاسُ كُلُوا مِمَّا فِي الْأَرْضِ حَلَالًا طَيِّبًا
Maksudnya:

“Wahai sekalian manusia! Makanlah daripada apa yang ada di bumi yang halal lagi baik.”
[1]
Ayat ini ditujukan kepada seluruh manusia sama ada orang beriman ataupun kafir, supaya memakan apa yang ada di atas muka bumi, yang terdiri daripada biji-bijian, buah-buahan dan haiwan-haiwan yang telah dihalalkan untuk mereka mengambilnya (yakni makan dan ambil manfaat daripadanya), bukan dengan cara merampasnya, mencuri, jual beli yang diharamkan atau perkara-perkara yang seumpamanya.  Manakala lafaz ‘
tayyiban
’ pula bermaksud bukan daripada perkara yang buruk (yakni kotor dan jijik) seperti bangkai, darah, daging babi dan lain-lain. Oleh itu, ayat ini merupakan dalil bahawa hukum asal bagi sesuatu perkara itu (untuk dimakan dan diambil manfaatnya) adalah harus.
[2]
Definisi
Capybara
 dan habitatnya
Capybara
 (
Hydrochoerus hydrochaeris
) ialah rodensia yang paling besar daripada semua rodensia. Ia membesar sehingga panjangnya 1.2 meter dan beratnya mungkin melebihi 45 kilogram. Ia tinggal di timur Panama dan di Amerika Selatan di timur pergunungan Andes.
Capybara
 kelihatan seperti babi kecil atau tikus belanda besar. Badannya yang besar diliputi bulu kasar yang berwarna perang kemerahan atau kelabu di bahagian atasnya dan perang kekuningan di bahagian bawahnya. Kepala haiwan ini besar, muncungnya dempak dan ekornya pendek. Kaki belakangnya agak lebih panjang daripada kaki depannya. Kakinya mempunyai jari renang dan boleh berenang dengan baik. Ia meragut dekat tasik dan sungai, dan terjun ke dalam sungai sekiranya ada tanda bahaya. Sesetengah orang menamakannya babi air.
Capybara
 adalah makanan kegemaran jaguar, buaya dan manusia.
[3]
Capybara
 adalah satu-satunya spesies daripada famili
Hydrochoeridae.
Rupanya mirip
cavy
 dan tikus belanda (
guinea pig
) daripada famili
Caviidae
.
[4]
 Ia tergolong dalam haiwan herbivor yang hanya memakan tumbuh-tumbuhan bagi memperoleh semua nutrien yang diperlukannya. Pemakanan capybara kebanyakannya ialah rumput dan tumbuhan akuatik. Ia juga memakan buah-buahan serta sekali sekala mengunyah kulit kayu lembut.
[5]
 Selain itu,
capybara
 juga boleh berada di dalam air — yakni menyelam — sehingga 5 minit dalam satu masa bagi bersembunyi daripada musuhnya.
[6]
Adakah capybara itu babi air?
Para ulama silam telah membahaskan hukum mengenai babi air (خِنْزِيرُ الْمَاءِ) dalam kitab-kitab mereka. Namun, persoalan yang timbul, adakah babi air yang dimaksudkan mereka ini sama sepertimana babi air yang dikenali pada hari ini, iaitu capybara? Kamaluddin al-Damiri menukilkan di dalam kitabnya bahawa Malik pernah ditanya mengenai babi air ini, lalu beliau menyebutkan bahawa kamu menamakannya sebagai babi yakni sedangkan orang Arab tidak pun menamakannya demikian kerana tidak diketahui di dalam laut adanya babi, dan yang masyhurnya ia dikenali sebagai dolphin (ikan lumba-lumba).”
[7]
Kenyataan ini apabila diteliti seolah-olahnya dikuatkan atau disokong lagi, apabila Dr. Muhammad al-Zuhaili memasukan babi air ini sebagai hidupan air yang tidak menyerupai ikan sebagaimana kebiasaannya dan menyebutkan bahawa ia adalah halal serta tidak perlu kepada sembelihan sebagaimana ikan-ikan yang lain.
[8]
Justeru, sekiranya benar babi air yang dimaksudkan oleh ulama silam itu ialah dolphin, maka tiada masalah memegang atau menyentuhnya kerana ia termasuk dalam hidupan laut yang halal lagi suci. Penjelasan lanjut mengenai perkara ini, boleh dirujuk kepada artikel kami yang bertajuk:
#320 Memakan Ikan Lumba-lumba
.
[9]
Namun, sekiranya babi air yang dimaksudkan ialah capybara sebagaimana namanya yang dikenali sekarang, maka
capybara
 bukanlah berasal daripada spesies dan famili yang sama dengan babi — yang biasa kita kenali. Hal ini kerana ia berasal daripada famili
Hydrochoeridae
 sedangkan babi pula daripada famili
Suidae
. Justeru, ia tergolong dalam kategori haiwan yang suci serta tidak mengambil hukum babi dan keturunannya. Penjelasan lanjut mengenai hal ini, bolehlah merujuk kepada artikel kami yang bertajuk:
#346 Menyentuh Babi Air.
[10]
Hukum memakan capybara (babi air)
Jika dilihat kepada sifat dan habitat capybara, ia lebih dekat dengan haiwan darat dan bukannya hidupan air. Mengenai hal ini, Syeikh al-Islam Zakaria al-Ansari ada menukilkan pendapat Imam al-Mawardi yang menjadi
dhawabit
 (garis panduan) dalam menentukan kategori suatu haiwan itu apabila berhimpun pada dirinya darat dan laut, iaitu:
مَا يَجْمَعُ مِنْ الْحَيَوَانِ بَيْنَ الْبَحْرِ وَالْبَرِّ إنْ كَانَ اسْتِقْرَارُهُ بِأَحَدِهِمَا أَغْلَبَ وَمَرْعَاهُ بِهِ أَكْثَرَ غَلَبَ عَلَيْهِ حُكْمُهُ
Maksudnya:

“Haiwan yang berhimpun padanya antara laut dan darat (dapat hidup di kedua-duanya), sekiranya ia dapat tetap (berterusan) hidup pada salah satunya menurut kebiasaan dan hidupnya lebih banyak di situ. Maka, hukumnya mengikut kebiasaannya.”
Oleh itu, apa-apa haiwan yang tidak dapat hidup melainkan di dalam air sahaja atau apabila ia keluar dari air, hidupnya seperti haiwan yang disembelih, maka hukumnya adalah halal dimakan, walau bagaimana keadaannya pun serta ia dinisbahkan sebagai hidupan air. Kemudian, jika suatu haiwan itu tidak cenderung kepada mana-mana antara keduanya (air atau darat), maka hukumnya adalah seperti haiwan darat mengikut pendapat yang sahih serta tidak halal untuk memakannya melainkan setelah disembelih, jika ia termasuk dalam jenis haiwan yang boleh disembelih. Sekiranya tidak, hukumnya adalah haram — untuk memakannya.
[11]
Pada asasnya, hukum asal bagi haiwan darat adalah ia diharuskan untuk dimakan selagi mana tiada dalil yang mengharamkannya. Firman Allah SWT:
أُحِلَّتْ لَكُم بَهِيمَةُ الْأَنْعَامِ إِلَّا مَا يُتْلَىٰ عَلَيْكُمْ
Maksudnya:
 “
Dihalalkan bagi kamu (memakan) binatang-binatang ternak (dan sebagainya), kecuali apa yang akan dibacakan (tentang haramnya) kepada kamu
.”
[12]
Jika dilihat kepada sifat capybara ini, ia termasuk dalam kategori haiwan herbivor yang hanya makan rumput, tumbuh-tumbuhan akuatik dan buah-buahan. Bukannya seperti haiwan buas yang memburu haiwan lain sebagai makanan. Begitu juga, menamakannya sebagai babi, sama sekali tidak memberi kesan hukum ke atasnya kerana kaedah ada menyebutkan:
العِبْرَةُ بِحَقَائِقِ الأَشْيَاءِ لاَ بِأَسْمَائِهَا
Maksudnya:

“Hukum sesuatu itu diambil kira berdasarkan kepada hakikatnya dan bukan pada namanya.”
Tambahan pula, perkara ini jelas disebut oleh Ibn Rusyd al-Hafid sebagaimana kenyataannya bahawa kaum Muslimin telah bersepakat akan pengharaman babi. Lafaz babi membawa erti seluruh jenis babi secara zat selagimana bukan hanya sekadar berkongsi nama atau disebut sebagai babi, tetapi pada hakikatnya ia bukan daripada jenis babi secara zatnya, contohnya seperti babi air.
[13]
Selain itu, sebahagian masyarakat setempat juga menjadikan capybara ini sebagai makanan terutamanya di Venezuela.
[14]
Capybara menjadi perumah kepada parasit
Walau bagaimanapun terdapat kajian menunjukkan bahawa capybara atau
Hydrochoerus hydrochaeris
 ini merupakan ejen penyebar
pathogen zoonosis
, dan membawa penyakit seperti
hemoparasite
 dan gut parasit (meyebabkan kanser usus atau penyakit usus kepada manusia), perumah kepada kutu
amblyomma
 (penyebab kepada penyakit demam Brazil,
leptospirosis
). Selain itu, capybara boleh menjadi penyebab secara tidak langsung kepada pembawakan
virus rabies
, dan
toxoplasma sp
. Selain itu juga, capybara yang dijangkiti parasit tidak akan menunjukkan sebarang simtom atau tanda-tanda kesakitan. Parasit yang dibawa oleh capybara ini boleh berjangkit kepada haiwan lain terutamanya babi dan lembu. Salah satu kajian telah mengeluarkan amaran dan cadangan agar tidak melakukan sebarang kontak dengan haiwan ini.
[15]
Berbalik kepada soalan yang ditanyakan, kami cenderung kepada pendapat yang menyatakan bahawa capybara haram dimakan kerana ia termasuk dalam haiwan yang memudaratkan pemakannya. Firman Allah SWT:
وَلَا تُلْقُوا بِأَيْدِيكُمْ إِلَى التَّهْلُكَةِ
Maksudnya:
 “
Dan janganlah kamu sengaja mencampakkan diri kamu ke dalam bahaya kebinasaan
.”
[16]
Ayat di atas bermaksud janganlah kamu menyerahkan diri kepada hal-hal yang menyebabkan kebinasaan, akan tetapi lakukanlah untuk diri kamu sebab-sebab yang boleh membawa kepada keselamatan.
[17]
Perkara ini juga bertepatan dengan hadith Nabi SAW agar kita menjauhi daripada sebarang bentuk kemudaratan sebagaimana sabdanya :
لاَ ضَرَرَ وَلاَ ضِرَارَ
Maksudnya:
 “
Tidak boleh mudarat dan tidak boleh memudaratkan
.”
[18]
Kesimpulannya
Berdasarkan kepada perbahasan dan perbincangan di atas,
kami berpendapat bahawa capybara haram dimakan kerana memudaratkan pemakannya.
 Agama Islam selalu mengingatkan penganutnya agar menjauhi semua perkara yang boleh memudaratkan diri. Kaedah ada menyebutkan bahawa:
وَالْأَصْلُ فِي الْمَضَارِّ الْحُرْمَةُ
Maksudnya:
 “
Hukum asal pada setiap sesuatu yang memudaratkan adalah haram.
”
[19]
Selain itu, perkara ini juga adalah selaras dengan perintah Allah SWT yang menuntut kita supaya bukan sahaja perlu memilih makanan yang halal tetapi juga mesti berkualiti.
Semoga Allah SWT memberikan kefahaman yang jelas kepada kita semua dalam beragama. Ameen.
Wallahua‘lam.
Bertarikh: 28 Januari 2022 bersamaan 25 Jamadil Akhir 1443H
[1]
 Surah al-Baqarah: 168
[2]
 Lihat
Tafsir al-Sa‘di
, 1/80
[3]
 Lihat
Ensiklopedia Dunia
, Terj. DBP, 5/95.
[4]
 Lihat
Encyclopedia Britannica
,
https://www.britannica.com/animal/capybara
.
[5]
 Lihat
AZAnimals
,
https://a-z-animals.com/animals/capybara/
.
[6]
 Lihat
San Diego Zoo Animals & Plants
,
https://animals.sandiegozoo.org/animals/capybara
.
[7]
 Lihat
Hayah al-Hayawan al-Kubra
, 2/429.
[8]
 Lihat
al-Mu‘tamad fi al-Fiqh al-Syafi‘i
, 2/548.
[9]
 Lihat
https://maktabahalbakri.com/memakan-ikan-lumba-lumba/
.
[10]
 Lihat
https://maktabahalbakri.com/346-menyentuh-babi-air/
 Diakses pada 21 Januari 2022.
[11]
 Lihat
Asna al-Matalib
, 1/566.
[12]
 Surah al-Ma’idah: 1
[13]
 Lihat
Bidayah al-Mujtahid wa Nihayah al-Muqtasid
, 1/10.
[14]
 Lihat artikel bertajuk
5 Things to Know About the Capybara, the World’s Largest Rodent
,
https://people.com/pets/5-things-to-know-about-the-capybara-the-worlds-largest-rodent/
.
[15]
 Lihat
Journal of Wildlife Diseases
, bertajuk
Health Evaluation And Survey Of Zoonotic Pathogens In Free-Ranging Capybaras (Hydrochoerus hydrochaeris)
 oleh Rosely Gioia-Di Chiacchio, Fabiola Eloisa Setim Prioste et al.
https://www.jwildlifedis.org/doi/full/10.7589/2013-05-109
.
[16]
 Surah al-Baqarah: 195
[17]
 Lihat
Zubdah al-Tafasir min Fath al-Qadir
, hlm. 38.
[18]
 Riwayat Ibn Majah (2341)
[19]
 Lihat
Mafatih al-Ghaib
, 15/381.


#374 Keharusan Membawa Air Zamzam Keluar dari Makkah

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum w.b.t. Adakah dibolehkan membawa keluar air zamzam dari Makkah bagi tujuan mendapat fadhilatnya apabila pula ke tanah air? Terima kasih.
Jawapan:
Waalaikumussalam w.b.t.
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Kami mulakan dengan firman Allah SWT:
رَّبَّنَا إِنِّي أَسْكَنتُ مِن ذُرِّيَّتِي بِوَادٍ غَيْرِ ذِي زَرْعٍ عِندَ بَيْتِكَ الْمُحَرَّمِ رَبَّنَا لِيُقِيمُوا الصَّلَاةَ فَاجْعَلْ أَفْئِدَةً مِّنَ النَّاسِ تَهْوِي إِلَيْهِمْ وَارْزُقْهُم مِّنَ الثَّمَرَاتِ لَعَلَّهُمْ يَشْكُرُونَ
Maksudnya:

“(Nabi Ibrahim berkata): Wahai Tuhan kami! Sesungguhnya aku telah menempatkan sebahagian dari zuriat keturunanku di sebuah lembah (Tanah Suci Makkah) yang tidak tanaman padanya, di sisi rumah-Mu yang diharamkan mencerobohinya. Wahai Tuhan kami, (mereka ditempatkan di situ) supaya mereka mendirikan sembahyang (dan memakmurkannya dengan ibadat). Oleh itu, jadikanlah hati sebahagian daripada manusia tertarik kepada mereka, (supaya datang beramai-ramai ke situ), dan kurniakanlah rezeki kepada mereka daripada berbagai jenis buah-buahan dan hasil tanaman, semoga mereka bersyukur.’”
[1]
Air zamzam merupakan penghulu bagi segala air dan sebaik-baik air di atas muka bumi ini. Zamzam adalah nama bagi sebuah telaga yang berada di dalam Masjidil Haram di Makkah. Kemunculan telaga ini adalah pada zaman Nabi Ismail bin Ibrahim A.S, apabila Allah SWT telah sediakan air dari telaga ini bagi menghilangkan kelaparan dan dahaga buat dirinya dan ibunya, apabila mereka sudah kehabisan bekalan air di Makkah yang tandus pada ketika itu.
Di antara keistimewaan air Zamzam ini ialah ia merupakan air yang diberkati dan boleh mengenyangkan sesiapa yang meminumnya. Hal ini adalah sebagaimana hadith daripada Abu Zar R.A bahawasanya Nabi SAW bersabda:
إِنَّهَا مُبَارَكَةٌ إِنَّهَا طَعَامُ طُعْمٍ
Maksudnya:
 “
Sesungguhnya air Zamzam ialah air yang penuh dengan keberkatan dan mengandungi makanan yang mengenyangkan.
”
[2]
Tambahan lagi, air zamzam juga merupakan sebaik-baik air yang ada di atas muka bumi dan penawar daripada penyakit. Terdapat sebuah riwayat daripada Abdullah bin Abbas, bahawa Nabi SAW bersabda:
خَيْرُ مَاءٍ عَلَى وَجْهِ الْأَرْضِ مَاءُ زَمْزَمَ فِيهِ طَعَامٌ مِنَ الطُّعْمِ وَشِفَاءٌ مِنَ السُّقْمِ
Maksudnya:
 “
Sebaik-baik air di atas muka bumi ialah air zamzam, padanya terdapat makanan yang mengenyangkan dan penawar daripada penyakit.
”
[3]
Selain itu, al-Munawi ada menyebutkan bahawa air zamzam adalah penghulu bagi segala air, merupakan air yang paling mulia, paling berharga dan paling disukai oleh manusia. Ia telah digali oleh malaikat Jibril dan diberi minum kepada Nabi Ismail A.S.
[4]
Oleh yang demikian, tidak dapat dinafikan bahawa air zamzam mempunyai kelebihan dan fadhilat tertentu seperti mengenyangkan dan penawar bagi segala penyakit. Selain itu, ia juga merupakan sebaik-baik air di atas muka bumi dan air yang diberkati.
Di samping itu, Ibn Qayyim al-Jauziyyah turut menceritakan pengalamannya dengan air zamzam sebagaimana katanya:
“
Sesungguhnya aku dan selain daripadaku telah mengalami (ada pengalaman) perkara yang ajaib ketika berubat dengan menggunakan air zamzam. Aku telah sembuh daripada beberapa penyakit yang menimpaku dengan izin Allah. Selain itu, aku juga telah menyaksikan seseorang yang telah menjadikan air
z
amzam sebagai makanannya selama beberapa hari, sekitar setengah bulan atau lebih dan dia tidak berasa lapar. Dalam masa yang sama, dia melaksanakan tawaf sebagaimana manusia yang lain. Dia telah memberitahuku bahawa kadang-kadang dia seperti itu selama empat puluh hari dan dia juga mempunyai kekuatan untuk b
ersama isterinya (berjimak)
, berpuasa dan melaksanakan tawaf berkali-kali.”
[5]
Begitu juga keberkatan dan fadhilat air zamzam itu tidak terikat sama sekali dengan kemuliaan Tanah Haram. Hal ini kami telah jelaskan secara panjang lebar dalam artikel kami yang bertajuk:
#369 Keberkatan Air Zamzam Tidak terikat dengan Tanah Haram.
[6]
Keharusan membawa air zamzam keluar
Mengenai perkara ini, Dr. Nasir bin ‘Abd al-Rahman telah menyebutkan dalam kitabnya bahawa para ulama telah sepakat mengenai keharusan membawa air zamzam ke seluruh negeri bagi tujuan ber
tabarruk
— yakni mengambil berkat — dengannya.
[7]
 Hal ini adalah berdasarkan hadith daripada Aisyah R.Anha bahawa beliau pernah membawa air zamzam dari Makkah dan menceritakan bahawa:
أَنَّ رَسُولَ اللَّهِ صَلَّى اللَّهُ عَلَيْهِ وَسَلَّمَ كَانَ يَحْمِلُهُ
Maksudnya:

“Rasulullah SAW pernah membawa air zamzam (ketika bermusafir).”
[8]
Abu al-‘Abbas al-Sawi juga ada menyebutkan dalam hasyiahnya bahawa disunatkan membawa air zamzam keluar dan kelebihannya tetap kekal ada — yakni tidak hilang — berbeza dengan mereka yang mendakwa bahawa kelebihannya hilang — apabila dibawa keluar dari Makkah.
[9]
Manakala Syeik al-Islam Ibn Taimiyyah pula menyatakan bahawa hukum membawa air zamzam ketika bermusafir adalah harus kerana ulama-ulama terdahulu biasa membawanya bersama.
[10]
Selain itu, Ibn Hajar al-Haitami juga ada menyebutkan bahawa boleh membawa air zamzam ke negaranya bagi tujuan berubat dan mengambil berkat dengan air zamzam itu buat dirinya atau orang lain.
[11]
Kesimpulannya
Berdasarkan kepada perbahasan dan perbincangan di atas,
kami berpendapat bahawa diharuskan untuk membawa air zamzam keluar dari Makkah bagi tujuan berubat, mengambil berkat, mendapatkan fadhilatnya atau lain-lain, sama ada untuk dirinya sendiri atau untuk orang lain.
Bahkan terdapat sebahagian ulama yang berpendapat hukumnya adalah sunat dan digalakkan.
Semoga Allah SWT memberikan kefahaman yang jelas kepada kita semua dalam beragama. Ameen.
Wallahua‘lam.
Bertarikh: 28 Januari 2022 bersamaan 25 Jamadil Akhir 1443H
[1]
 Surah Ibrahim: 37
[2]
 Riwayat Muslim (2473)
[3]
 Riwayat al-Fakihi dalam
Akhbar Makkah
 (1106); al-Tabarani (11167); al-Dhiya’ dalam
al-Ahadith al-Mukhtarah
 (137); Lihat juga
Majma‘ al-Zawaid wa Manba‘ al-Fawaid
, 3/286;
Silsilah al-Ahadith al-Sahihah
, 3/44-45; perawi-perawinya adalah
thiqah
 dan telah disahihkan oleh Ibn Hibban.
[4]
 Lihat
Faid al-Qadir Syarh al-Jami‘ al-Saghir
, 5/404.
[5]
 Lihat
Zad al-Ma‘ad fi Hadyi Khair al-‘Ibad
, 361/4.
[6]
 Lihat
https://maktabahalbakri.com/369-keberkatan-air-zamzam-tidak-terikat-dengan-tanah-haram/
.
[7]
 Lihat
al-Tabarruk,
 (Cet. Maktabah al-Rusyd), hlm. 293.
[8]
 Riwayat al-Tirmizi (963)
[9]
 Lihat
Hasyiah al-Sawi ‘ala al-Syarh al-Soghir,
2/44.
[10]
 Lihat
Majmu‘ al-Fatawa
, 26/154.
[11]
 Lihat
Tuhfah al-Muhtaj,
4/144.


#375 Nikah Berwalikan Allah Secara Online

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
Baru-baru ini saya berkenalan dengan seorang lelaki Muslim yang tinggal di Luar Negara. Beliau ingin mengahwini saya dan mencadangkan untuk kami bernikah melalui webcam/skype. Menurutnya terdapat dalil yang membolehkan kami bernikah dengan cara ini dan kami bernikah berwalikan Allah. Bolehkah ini dilakukan? Mohon pencerahan daripada ustaz tentang persoalan ini.
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Wali ataupun dalam bahasa arabnya
al-Wali
 (الوَلِي) dari sudut Bahasa bermaksud “dekat atau hampir”. Ia disebut “
waliyyahu, walyan
” iaitu hampir kepadanya. Dan “
wali al-Amr
”, apabila berurusan dengannya dan “
Tawalla al-Amr
” iaitu dilantik akan dia.
Dari sudut istilah, al-Wilayah digunakan sebagai ketua yang tertinggi, qadi, tentera dan selainnya. Terdapat pelbagai maksud yang digunakan pada kalimah Wali atau Wilayah, ia juga memberi maksud sebagai wakil atau penjaga seperti yang diibaratkan sebagai wali di dalam nasab keturunan, wakil dalam pembahagian harta dan lain-lain lagi.
[1]
Selain itu, pada maksud yang lain al-Wilayah berlawan dengan
al-A’dawah
, secara asalnya ia bermaksud kasih sayang dan hampir. Dan maksud
al-A’dawah
 ialah kebencian dan jauh.
[2]
Wali pernikahan pula adalah orang yang menentukan sahnya akad. Akad nikah tidak sah dengan ketiadaannya. Wali itu seperti bapa, orang yang diwasiatkan, karib kerabat yang dekat (
al-Qarib al-Ashib
) , orang yang membebaskan hamba, penguasa dan raja.
[3]
Berdasarkan persoalan di atas,
hal sedemikian tidak menjadikan akad perkahwinan itu sah.
 Hal ini sebagaimana yang diriwayatkan daripada Ibn Abbas R.Anhuma bahawa beliau berkata:
لَا نِكَاحَ إِلَّا بِشَاهِدَيْ عَدْلٍ وَوَلِيٍّ مُرْشِدٍ
Maksudnya:

Tidak sah nikah melainkan ada dua orang saksi yang adil dan wali mursyid (adil).
[4]
Hadith ini jelas menunjukkan wajibnya ada wali dalam pernikahan. Perkataan “لا” dalam hadis ialah nafi bagi kesahihan nikah, bukan nafi bagi kesempurnaan, seperti dalam sebuah hadith:
لَا يُؤْمِنُ أَحَدُكُمْ حَتَّى يُحِبَّ لأَخِيهِ مَا يُحِبُّ لِنَفْسِهِ
Maksudnya:

Tidak sempurna iman seseorang daripada kalangan kalian sehingga dia mencintai bagi saudaranya apa yang dia cintai bagi diri sendiri.
[5]
Syarat-syarat sah nikah ialah bakal suami, bakal isteri, sighah ijab dan qabul, dua orang saksi dan wali
. Wali di sini merujuk kepada wali manusia, bukan Allah SWT, walaupun disebut dalam al-Quran:
اللَّهُ وَلِيُّ الَّذِينَ آمَنُوا يُخْرِجُهُم مِّنَ الظُّلُمَاتِ إِلَى النُّورِ
Maksudnya:
 Allah ialah wali bagi orang-orang yang beriman. Dia mengeluarkan mereka dari kegelapan (kufur) kepada cahaya (iman)
[6]
Wali di sini bererti Pelindung (Yang mengawal dan menolong), bukan bererti wali nikah. Jika nikah itu dikatakan sah, kenapa perlu dicadangkan agar dinikah semula di hadapan imam dan wali yang sepatutnya? Ini tidak betul. Sebenarnya, wali nikah itu mestilah manusia dan bapa atau wali-wali lain mengikut turutan yang ditetapkan syarak.
Pernikahan Melalui Video Live
Pernikahan melalui video secara langsung seperti skype, zomm dan seumpamanya adalah sah sekiranya mencukupi syarat dan rukun nikah, iaitu:
Rukun Nikah:
Suami
Isteri
Wali
Dua orang saksi
Lafaz ijab dan qabul (sighah)
Dari segi hukum Islam, dalam akad nikah, tidak semestinya jurunikah berada secara berhadapan secara fizikal. Namun yang paling penting, dia perlu berhadapan dan bercakap kerana salah satu daripada rukun nikah itu adalah wujudnya sighah. Sighah bermaksud lafaz atau perbuatan yang disampaikan oleh orang yang sedang melakukan akad (perjanjian) serta menunjukkan keredhaannya. Para fuqaha’ berpendapat yang terkandung di dalam sighah mestilah ijab (lafaz penawaran) dan qabul (lafaz penerimaan).
[7]
Dr. Muhammad Zuhaili menjelaskan bahawa tidak terjadinya akad nikah melainkan dengan sighah akad nikah iaitu ijab dan qabul.
[8]
Sighah atau lafaz akad nikah bermaksud ijab dari wali dan qabul daripada pengantin lelaki. Contoh lafaz ijab ialah: “Aku kahwinkan kamu dengan anak perempuanku” atau “Aku nikahkan kamu dengan anak perempuanku.” Sementara contoh lafaz qabul pula ialah: “Aku terima kahwinnya anak perempuanmu” atau “Aku terima nikah anak perempuanmu” atau “aku terima nikahnya” atau “aku redha dengan bernikahinya”.
[9]
Muzakarah Jawatankuasa Fatwa Majlis Kebangsaan bagi Hal Ehwal Ugama Islam Malaysia Kali ke-97 yang bersidang pada 15-17 Disember 2011 telah membincangkan mengenai Hukum Akad Nikah Menerusi Sidang Video (
Video Conference
). Muzakarah telah membuat keputusan seperti berikut:
[10]
Setelah meneliti keterangan, hujah-hujah dan pandangan yang dikemukakan, Muzakarah menegaskan bahawa para fuqaha bersepakat mensyaratkan bahawa bagi memastikan sesuatu akad nikah itu sah, ia hendaklah dilakukan dalam satu majlis (ittihad al-majlis) supaya semuanya terlibat secara langsung semasa pelaksanaan ijab dan qabul.
Sehubungan itu, memandangkan akad nikah menerusi sidang video telah memenuhi syarat Ittihad al-Majlis kerana ia dikelaskan sebagai Ittihad al-Majazi, Muzakarah bersetuju memutuskan bahawa adalah harus melakukan akad nikah menerusi sidang video dengan syarat-syarat seperti yang berikut:
Hendaklah majlis ini berlangsung ditahap al-yakin bukan al-zhan.
Tidak ada unsur penipuan (al-gharar) dan keraguan.
Cukup semua rukun dan syarat-syarat sah nikah menurut hukum syarak.
Digalakkan wali sendiri yang mengakad-nikahkan pasangan.
Terdapat halangan untuk melakukan akad nikah di tempat yang ditentukan kerana berjauhan seperti berada di luar negara dan sukar bagi kedua-dua belah pihak berada dalam satu majlis yang sama disebabkan sakit, banjir dan sebagainya.
Tertakluk kepada semua peraturan dan undang-undang (seperti Enakmen Keluarga Islam Negeri-negeri) yang sedang berkuatkuasa.
Pernikahan Berwalikan Allah
Pernikahan berwalikan Allah merupakan khususiyyat yang hanya berlaku kepada Rasulullah SAW sahaja. Baginda dinikahkan oleh Allah SWT dengan Zainab binti Jahsy. Sebelum bernikah dengan Rasulullah SAW, Zainab telah bernikah dengan Zaid bin Harithah, pembantu Rasulullah SAW yang kemudian dijadikan anak angkat oleh Rasulullah SAW. Beliaulah yang diceritakan oleh Allah dalam firman-Nya,
وَإِذْ تَقُولُ لِلَّذِي أَنْعَمَ اللهُ عَلَيْهِ وَأَنعَمْتَ عَلَيْهِ أَمْسِكْ عَلَيْكَ زَوْجَكَ وَاتَّقِ اللهَ وَتُخْفِي فِي نَفْسِكَ مَااللهُ مُبْدِيهِ وَتَخْشَى النَّاسَ وَاللهُ أَحَقُّ أَن تَخْشَاهُ فَلَمَّا قَضَى زَيْدٌ مِّنْهَا وَطَرًا زَوَّجْنَاكَهَا لِكَيْ لاَيَكُونَ عَلَى الْمُؤْمِنِينَ حَرَجٌ فِي أَزْوَاجِ أَدْعِيَآئِهِمْ إِذَا قَضَوْا مِنْهُنَّ وَطَرًا وَكَانَ أَمْرُ اللهِ مَفْعُولاً
Maksudnya:

“Dan (ingatlah), ketika kamu berkata kepada orang yang Allah telah melimpahkan nikmat kepadanya dan kamu (juga) telah memberi nikmat kepadanya: ‘Tahanlah terus isterimu dan bertakwalah kepada Allah,” sedang kamu menyembunyikan di dalam hatimu apa yang Allah akan menyatakannya, dan kamu takut kepada manusia, sedang Allah-lah yang lebih berhak untuk kamu takuti. Maka tatkala Zaid telah mengakhiri keperluan terhadap isterinya (menceraikannya). Kami kawinkan kamu dengan dia supaya tidak ada keberatan bagi orang mukmin untuk (mengawini) isteri-isteri anak-anak angkat mereka, apabila anak-anak angkat itu telah menyelesaikan keperluannya daripada isterinya. Dan adalah ketetapan Allah itu pasti terjadi.
”
[11]
Maka Allah nikahkan Zainab dengan Rasulullah SAW  tanpa wali dan tanpa saksi. Dan Zainab pernah membanggakan hal ini di hadapan isteri-isteri Nabi SAW yang lain sebagaimana yang diriwayatkan daripada Anas bin Malik, katanya:
 فَكَانَتْ زَيْنَبُ تَفْخَرُ عَلَى أَزْوَاجِ النَّبِيِّ صَلَّى اللهُ عَلَيْهِ وَسَلَّمَ تَقُولُ: زَوَّجَكُنَّ أَهَالِيكُنَّ، وَزَوَّجَنِي اللَّهُ تَعَالَى مِنْ فَوْقِ سَبْعِ سَمَوَاتٍ
Maksudnya:

Maka Zainab pun berasa bangga terhadap para isteri Nabi SAW dengan berkata: “Kamu semua dinikahkan oleh ahli keluarga kalian, sedangkan aku dinikahkan oleh Allah dari atas tujuh langit.”
[12]
Maka jelaslah bahawa, dalil yang menyatakan bahawa boleh bernikah dengan berwalikan Allah merupakan khususiyyat Nabi dan hanya dikhusukan untuk Nabi SAW sahaja, dan tidak boleh digunakan untuk selain daripada baginda.
Bahkan, selain baginda SAW, semuanya mesti bernikah dengan mencukupi syarat-syarat yang ditetapkan di dalam nas dan juga syara’.
Kesimpulan
Sebagai penutup,
kami nyatakan bahawa tidak ada dalil yang menyatakan bahawa pernikahan boleh dilakukan dengan berwalikan Allah kecuali ia dikhususkan kepada Nabi SAW sahaja,
 bahkan bernikah dengan alasan berwalikan Allah bertentangan dengan nas dan syara’. Manakala,
pernikahan yang dilakukan sedemikian adalah tidak sah
 kerana tidak mengikut rukun nikah yang telah ditetapkan di dalam syara’.
Semoga Allah SWT memberikan kita kefahaman dalam memahami agama ini. Amin.
Wallahua`lam.
Bertarikh: 28 Januari 2022 bersamaan 25 Jamadil Akhir 1443H

[1]
 Lihat
al-Mausu’ah al-Fiqhiyyah al-Kuwaitiyyah
, 45/135
[2]
 Lihat
al-Furqan Baina Aulia’ al-Rahmah
wa
 Aulia’ al-Syaitan
, hlm 9
[3]
 Lihat
al-Fiqh ‘ala al-Madzahib al-Arba’ah,
 4/29
[4]
 Riwayat al-Baihaqi di dalam
al-Sunan al-Kubra
, (7/126)
[5]
 Riwayat al-Bukhari (13) dan Muslim (45)
[6]
 Surah al-Baqarah (257)
[7]
 Lihat
al-Mausu’ah al-Fiqhiyyah al-Kuwaitiyyah
, 30/200
[8]
 Lihat
al-Mu’tamad fi al-Fiqh al-Syafi’e
, 4/53
[9]
 Lihat
al-Fiqh al-Manhaji
, 2/347
[10]
 Lihat
http://e-smaf.islam.gov.my/e-smaf/index.php/main/mainv1/fatwa/pr/10288
[11]
 Surah Al-Ahzab: 37
[12]
 Riwayat al-Bukhari (7420) dan al-Tirmidzi (3213)


#376 Nikah Berwalikan Anak Lelaki

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
Adakah seorang ibu boleh bernikah dengan berwalikan anak lelakinya?
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Wali ataupun dalam bahasa arabnya
al-Wali
 (الوَلِي) dari sudut Bahasa bermaksud “dekat atau hampir”. Ia disebut “
waliyyahu, walyan
” iaitu hampir kepadanya. Dan “
wali al-Amr
”, apabila berurusan dengannya dan “
Tawalla al-Amr
” iaitu dilantik akan dia.
Dari sudut istilah, al-Wilayah digunakan sebagai ketua yang tertinggi, qadi, tentera dan selainnya. Terdapat pelbagai maksud yang digunakan pada kalimah Wali atau Wilayah, ia juga memberi maksud sebagai wakil atau penjaga seperti yang diibaratkan sebagai wali di dalam nasab keturunan, wakil dalam pembahagian harta dan lain-lain lagi.
[1]
Selain itu, pada maksud yang lain al-Wilayah berlawan dengan
al-A’dawah
, secara asalnya ia bermaksud kasih sayang dan hampir. Dan maksud
al-A’dawah
 ialah kebencian dan jauh.
[2]
Wali pernikahan pula adalah orang yang menentukan sahnya akad. Akad nikah tidak sah dengan ketiadaannya. Wali itu seperti bapa, orang yang diwasiatkan, karib kerabat yang dekat (
al-Qarib al-Ashib
) , orang yang membebaskan hamba, penguasa dan raja.
[3]
Kewujudan wali adalah
wajib
 semasa aqad nikah. Perkahwinan seseorang perempuan sama ada dewasa atau masih kecil, janda ataupun dara, hendaklah diaqadkan oleh walinya. Seseorang perempuan tidak harus dikahwini, mengahwinkan dirinya sendiri atau mengahwinkan orang lain sama ada dengan izin atau tidak, walaupun terdapat ijab dan qabul daripada perempuan tersebut. Hal ini berdasarkan hadith daripada Abu Hurairah RA, Rasulullah SAW bersabda:
لاَ تُزَوِّجُ الْمَرْأَةُ الْمَرْأَةَ وَلاَ تُزَوِّجُ الْمَرْأَةُ نَفْسَهَا
Maksudnya
:
“Seseorang perempuan tidak harus mengahwinkan perempuan lain dan tidak harus mengahwinkan dirinya sendiri.”
[4]
Para sahabat R.Anhum menggelarkan perempuan yang mengahwinkan dirinya sendiri sebagai perempuan yang jahat, manakala dalam riwayat yang lain, dia disebut penzina.
[5]
Berdasarkan persoalan di atas,
anak lelaki tidak boleh menjadi wali kepada ibunya.
 Penulis kitab
al-Fiqh al-Manhaji
 menyebut: Anak lelaki dan cucu lelaki daripada anak lelaki tidak boleh menjadi wali dalam perkahwinan. Oleh itu, sebagai seorang anak, dia
tidak boleh menjadi wali kepada ibunya sendiri kerana

tiada persamaan nasab antara keduanya
. Hal ini adalah kerana mereka dinasabkan kepada bapa masing-masing. Anak lelaki bapa saudara boleh menjadi wali kepada ibu saudaranya sekiranya tiada wali yang lebih hampir untuk mengahwinkan ibu saudaranya.
[6]
Sebagai kesimpulan, Kami juga berpendapat boleh jadi kebanyakan anak tidak merasa selesa untuk mewalikan ibunya yang ingin berkahwin kerana hubungan anak tersebut dengan bapanya yang asal. Ini secara fitrah perasaan tersebut akan wujud pada naluri dan jiwa anak-anak lelaki.
Semoga Allah kurniakan kepada kita kefaqihan dan kefahaman dalam agama sehingga kita dapat melaksanakannya dalam kehidupan kita. Amin.
Wallahua`lam.
Bertarikh: 28 Januari 2022 bersamaan 25 Jamadil Akhir 1443H
[1]
 Lihat
al-Mausu’ah al-Fiqhiyyah al-Kuwaitiyyah
, 45/135
[2]
 Lihat
al-Furqan Baina Aulia’ al-Rahmah
wa
 Aulia’ al-Syaitan
, hlm 9
[3]
 Lihat
al-Fiqh ‘ala al-Madzahib al-Arba’ah,
 4/29
[4]
 Riwayat Ibn Majah (1882), al-Bazzar (10085) dan al-Daruqudtni (3/227). Hadith ini di nilai sahih berdasarkan kitab
Sahih Ibn Majah
 (1539)
[5]
 Lihat
al-Fiqh al-Manhaji
,
 4/61
[6]
 Lihat
al-Fiqh al-Manhaji
,
 4/63